
PREFAŢĂ 


Cât de frumoasă te-ai gătit 

Naturo tu ossessi 

Aş vreà să plâng de fericit 

Că simt suflarea ta divină 
Că pot să văd ce-ai plăsmuit. 

(G. Coşbuc). 

«Naturu nu e nici bună, nici rea» a zis 
Goethe. O cunoșțeă adânc, dar o și iubeă cu 
patimă. Principal e să încerci a o cunoaște. 
Dragostea vine dela sine, iar răsplata sufle- 
tească este nemărginită. Legile ei sunt legile 
omenești; sufletul nostru lesne își găsește o- 
glindire în sufletul ei. Cel ce-și trece viața, 
fără să prindă tot ce se petrece în natura din 
jurul său, își leagă singur ochii, iși astupă u- 
rechile și nu vreă să guste clipele de fericire 
ce i se prezintă în cale; e o umbră de om 
care rătăcește până ce ajunge în lumea um- 
brelor veșnice; e chip de piatră pe care nu-l 
poate mișcă nici bucuria nici grija altora. Ro- 
lul educativ al Științei despre Nalură este prea 
mare, pentru ca să nu luăm de mână pe copii 
și să-i deprindem a o cunoaşte în plina ei 


desfașurare. Excursiile sunt unul din mijloa- 

cele principale. Vorba caldă despre ceeace se 
petrece în natură este un altul. Cărțile de școală 
sunt prea rigide, căci au a se țineă după un 
program anumit. Libertate mai mare găseşti 
numai în bucățile de cetire. De acest principiu 
mam condus atunci când am alcătuit cartea 
didactică pusă la dispoziția copiilor de curs 
inferior!), căci pe lângă descrierea cât mai a- 
tlrăgătoare, fără nume străine care sperie, a 
bucăților stabilite prin program, am intercalat 
și bucăți de cetire de întregire. Câteva din ele, 
ca și unele publicale pe vremuri în revistele 
de popularizare Albina și Natura, le-am strâns 
intro broșură pusă la dispoziția copiilor?). 
Acum am adunat alte bucățele, pe care le 
dau spre celire tot copiilor. De sufletul lor 
trebue să ne îngrijim cât putem ; pentru pre- 
gătirea lor compleciă trebue să ne strădui.n 
din toate puterile. 
laşi, Octombrie 9 l, SIMIONESCU 


1) I. Simionesou și T. A. Bădărău, Botanica de cl. II, 
Ed. Vi-a, 1922, Socec. 

I. Simionescu. Din viața plantelor, Biblioteca „Cunoştinţe 
folositoare“, Seria A, No. 9. Editura „Cartea Românească“, 2 
lei; apoi Lecturi botanice în Biblioteca de popularizare a știinţi 
Casa Şcoalelor, 1923. 

ZIUA NUNȚII 


i tot acel miros 
i 'ntregu-mi senin 
II dărui iubirei 
Cunună-i închin, 
(Carmen-:Sylva trad. 
Eminescu) 


O pajiște înflorită, de când e lumea. a a- 
tras privirea omului. Rar e acela care trece 
orb pe lângă ea şi nu simte chemarea tai- 
nică spre cel mai frumos câmp de înviorare 
sufletească, pe care natura la putut creia. 
Fără să vreai. înainte de a te plecă să rupi 
o floare, care-şi trăeșie ziua de fericire, ră- 
mâi pjronit de variaţia formelor și a culori- 
lor care împestrițează urzala verde a jerbei 
mărunte. 

Te ţine în loc oare numai bogăţia neimi- 
tabilă de culori? Nu e și o legătură nevă- 
zută care te schimbă, care îți dă putere să 
pricepi ceeace vezi, care. te cuprinde într'a- 
tâta încât fără să vreai te face să îngenun- 
chezi, în faţa altarului fericirei mute ce tre- 
saltă din fiecare fir de iarbă? Te leagănă 
măcar pentru o clipă veșnica întinerire a 

firei, te simți însuși mai ușor, mai înaripat, 
mai dispus spre înţelegerea mulţumirii dar 
și a durerii altuia. Pajiștea înflorită, învio- 
rează pe omul vremurilor cu griji iar sufle- 
tul său amărât își capătă cevă din frăgezi- 
mea și tinereţea florilor, care ţi cântă ve- 
chiul refren al păstrării speciei. 

Floare fără soare e greu de închipuit; um- 
bra nu prea e căutată de forma care crește 
numai în baia razelor calde. Soare, lumină, 
căldură, cântec de pasări, zumzet de insecte, 
sunt firele mrejelor cu care natura te ţintu- 
ește locului în zilele pajiştelor înflorite. E 
unul și acelaş imn intonat din spaţiurile în- 
stelate, din sânul pământului, din adâncul a- 
pelor ca şi de pe vârfurile înalte de munți. 
E imnul renașterii. a primenirii care asigură 
veșnicul trai al vieţii. în orice formă ar fi 
îmbrăcată. 

Dacă privirea peste faţa covorului înflorit, 
te oprește din mers, uimirea te cuprinde a- 
tunci când ai curiozitatea să te apropii de 
altarul fiecărei floricele, dela cea mai bo- 
ghioasă până la cea mai umilă. Ingeniosita- 
tea naturii numai atunci o poţi admiră. Ne- 
închipuita varietate a mijloacelor cari duc 
spre aceeași țintă, numai astfel o poţi afla. 
Țesutul des al firelor ce leagă insecta de 
floare, vânt de plante, care constilue înțele- 
gerea neînțeleasă de noi între regimul ani- 
mal și cel vegetal, între neorganizat și or- 
ganizat, nu poate fi prins de cât când ochiul 
e ca o lupă și pătrunde în ceeace pare putin 
demn de pătruns. 

Nimic de prisos, îți spune floarea cea mai 
bogată ; totul e folosit, îţi șopteşte floarea 
cea mai simplă. Haină, miros, nectar, se îm- 
perechează într'atâta armonie pentru ziua 
nunţei, încât îţi explici şi găteala omului 
pentru aceeași zi din pragul adevăratei vieți. 

Glas nu are planta ca să-și arate bucuria 
şi grija, plăcerea și durerea, după cum își 
ajunge ţinta sau trăește degeaba. Nu e fir 
de polen care să nu ți spuie însă că totul e 
măsurat până la cea mai slabă mișcare, care 
să nu-ţi impuie credința că planta gândește, 
calculează, pregătește, că simte apropierea 
fericirei de a asigură traiul neamului, izbânda 
speciei. i 

Omul cu puterea lui de voinţă, cu mişcă- 
rile libere, cu libertatea de acţiune poate în- 
văţă multe dela planta mută, stânjenită prin 
rădăcinile care o ţin în loc, dar care toc- 
mai din cauza aceasta să străduește prin 
toate chipurile ca să învingă. Se târăște, își 
chinuește braţele, se acaţără da ce poate, 
numai ca să a'angă în lumina trebuitoare 
vieţii; simţi svâcnitura mușchilor încordați, 
căutând să rupă lanţurile care îi paralizează. 
Și la cele din urmă învinge! Viaţa-i e un 
chin, dar biruinţă este! 

In lanţul neîntrerupt de sforțări uriașe, 
pentru o făptură legată de pământ, găseşte 
clipe de râs vesel, comunicativ, de cântec 
pătrunzător, înălțător, deși fără cuvinte. E 
veselia zilei de fericire când polenul a ajuns 
să cadă pe stigmatul deschis. E cântecul bi- 
rvinții când petalele colorate și mirositoare, 

pot cuprinde în braţele moi insecta care-i 
aduce clipa de izbândă sau când rugătoare 
lasă în seama vântului grija ninsoarei gal- 
bene, aducătoare de rodnicie. 


* 
+ + 


Florile care îşi dau polenul în seama vân- 
tului, n'au nevoe de nimic alta decât să stea 
cât mai în calea undelor de aer şi să aibă 
cât mai multe fire de polen. Unele se vor 
pierde, dar câteva vor ajunge şi la florile 
femeești, apropiate, cu stigmate lungi, ră- 
muroase, cleioase, pentru ca să nu scape cel 
mai mic fir care le-ar atinge. Alunul înflo- 
reşte înainte a da frunzele, căci ele ar stin- 
gheri ploaia de polen; grâul și neamurile 
lui își scot sacii cu polen în afara învelișu- 
lui floral, scuturându-i astfel până 'n fund. 

Florile care cheamă insectele ori păsările 
spre ele, sunt cele mai multe. Ele împestri- 
țează pajiştele, ele dau farmec parcului cul- 
tivat, ele se oferă puterii de creațiune a o- 
mului pentru a născoci cele mai variate îm- 
perecheri de forme și culori. 

Serviciu graiuit nu-l dau insectele. Lor le 
trebue hrană ; și ele au nevoe să-și asigure 
progenitura. De aici toată întrecerea florilor 
de a ademeni spre locul unde se afiă plata 
serviciuiui. De multe ori floare se sacrifică 
în parte, numai să-şi asigure câteva seminţi. 
Așa să întâmplă cu miraculoasele nezmuri 
ale garofiței, cărora poporul le zice la un loc 
lipicioase (Silene, Lychnis, Saponaria). Sunt 
lipicioase, pentru că prin cleiu apără cupa 

cu nectar de nepoftiții mosafiri, care nu le-ar 
aduce nici un folos. In schimb multe din 
ele (Silene inflans) se deschid tainic numai 
sara, pentru anumiţi cavaleri sburători de 
noapte. Ziua, ai crede că florile s'au trecut. 
Stau spânzurate în jos, cu corola închisă, co- 
lorată cenușiu, fără urmă de miros. De cum 
se înserează însă, petalele se restrâng în' a- 
fară și-și arată faţa 
lăuntrică, văpsită 
în alb curat, stră- 
lucind ca un fulg 
de zăpadă cu 10 
raze, în întuneri- 
cul nopţii. Tot o- 
dată din ele se răs- 


pândeşte un par- ua RIP E Lipicioasa. Sa 
, , n t se vede borta pe unde au ieşi 
fum delicat de hia- larvele găzduite de ovar 


cintă. Acesta este 
semnalul dat unui fluture de noapte, e tai- 
nica șoaptă ce-l chiamă. El vine, culege nec- 
tarul, dar duce polenul de pe floare pe foare ; 
mai mult încă: îşi pune oule în ovarul florii. 
Câte-va semințe sunt date pradă lăcomiei 
larvei, care/ a eşit din ou, dar polenul dus 
de pe floare pe floare, în sbuciumul insec- 
tei de a pune cum trebue oule, face ca fe- 
cundațţia să fie abundentă şi să rămâe și în 
fructul plantei câte-va semințe neatinse. 
Floarea chiamă prin culoare, prin contraste 
de culori, ca să fie mai bine şi mai de de- 
“parte văzută, ca și stindardul alb ridicat de 
cineva care vrea să atragă atențiunea asu- 
pră-i. Culorile albă, galbenă şi roșă sunt cele 

mai bătătoare la ochi; cu ele se îmbracă 
cele mai multe flori. Făcându-se o socoteală 
minuțioasă asupra florilor care cresc în Fran- 
ţa, sau găsit că culoarea galbănă predomină; 
ea împestrițează câmpurile bătute de soare 
mai mult. În al doilea rând vine culoarea 
albă, mai des întâlnită în umbra pădurilor. 
Vine apoi roșul, verdele, albastrul, cu diferi- 
tele nuanţe. Când nu ajunge culoarea peta- 
lelor, se colorează și sepalele, frunzișoarele 
de sub ele (Salvia), sau chiar anterele. La 
Echium vulgare (Coada-Șarpelui) care crește 
pe toate cărările, ramura cu flori e un ta- 
blou întreg, cu game diferite dela roșul vio- 
let al bobocilor, la albastru violet al petale- 
lor, la roșul purpuriu al petelor depe trun- 
chiu. 

Rar de tot florile sunt mari, hoghioase, 
singuratice, pentru ca să atragă privirea de 
departe. Abia a mia parte dintre Faneroga- 
me au flori mai mari de un decimetru, din 
care cea mai mare e floarea de Rafflesia 
din pădurile tropicale, cu un diametru de 
80 cm. De regulă florile mărunte se adună 
mai multe la un loc, formând înflorescenţe 
ca un strugure (Liliacul, Sulfina) ori ca o 
tipsie lată (Morcovul sălbatec, Măghiranul). 
In tot cazul este şi o diviziune a muncii. 
La Sora-Soarelui florile de pe margene, ster- 
pe, sunt slindardele care atrag spre florile 
dela centru, puţin vizibile. Se pare că și cu- 
lorile au glas; fiecare atrage anumite insecte. 
Albinele sunt atrase mai mult către florile 
îmbrăcate în purpură, în roşu de carmin 


www.dacoromanica.ro 


11 


sau violet, pe când fluturii de noapte vizi- 
tează mai mult florile albe. Chiar și podoaba 
câmpurilor, variate în diferitele timpuri ale 
verii, se pare că este în legătură cu lumea 
variată a insectelor ce le vizitează. 

Pe lângă culoare, florile dau din ele acele 
parfumuri diferite, cari constitue temelia u- 
nei mari întreprinderi industriale. Sunt sute : 
şi sute de nuanţe, specifice fiecărei plante, 
mai rar fiecărui grup de plante. Unele ʻau 
mirosuri urâte, de putrezăciune, de cadavru, 
(Cucurbeţică) dar tocmai prin aceasta atrag 
insectele, care umblă după substanţe orga- 
nice în putrezăciune. Cele mai multe însă 
răspândesc mirosuri plăcute, care se împrăș- 
tie lesne în atmosferă, aşa încât atrag aten- 
ţia dela mari depărtări. Lăcrămioara n'o 
vezi deodată; ea te duce s'o găsești prin mi- 
rosul care umple pădurea. 

- Dar legătura între anumite flori şi anumite 
insecte se prinde de minune, prin faptul că 
florile nu miroasă ori când, ci numai în cea- 
surile când au obiceiul să sboare insectele 
care le convin mai bine. E o simplă coinci- 
denţă ? E o înţelegere ? Lonicera nu miroasă 
mai tare, decât dela asfinţitul soarelui până 
spre miezul nopții când sboară fluturele cap 
de mort; Prunul nu-și asvârle mirosul de 
miere al florilor sale decât în toiul zilei, 
când sbor albinele. Se retrag acestea la o- 
dihnă, spre seară, în stupi, îşi domolește și 
prunul mirosul florilor. 

Miros și culoare atrag; forma florii, nectarul 

și polenul asigură participarea insectei la fe- 
cundațţie. 

Floarea îi dă sau polen sau nectar. În ca- 
zul dintăi (dediţei, trandafir, piciorul cuco- 
şului) anterele sunt numeroase, așa încât få- 
ina galbenă de polen ajunge și pentru hrana 
insectei, dar mai rămâne și pentru transpor- 
tul pe alte flori. De regulă aceste flori sunt 
larg deschise ; floarea nu face nici o econo- 
mie. Dacă mâncarea oferită nu este așa de 
gustoasă ca mierea, o dă măcar din belşug, 

Când floarea produce nectar, sgârcenia cea 
mai aprigă domnește. Trebue, în schimbul 
mierei, trebue numai decât. să-și asigure fe- 
cundaţia, ca și când truda de a fabrica nec- 
tarul trebue mai bine răsplătită. Locul de 
fabricare al nectarului este ascuns, în fundul 
florii. Pentru mușteriii serioşi surt anumite 
semne — o dungă de culoare, un șir de pe- 
rişori, o îndoietură în lung a petalelor -- 
care. îi îndreaptă spre acel tainic colț din 
floare. Alteori — Toporașul, Linariţa — nec- 
tarul se scurge picătură cu picătură în cor 
nete anumite, la deschiderea cărora însă stă 
la pândă antera ori stigmatul. 

Cele mai neînchipuite construcțiuni le gă- 
sim în flori, pentru ca să se asigure culege- 
rea  nectarului de anumite insecte. Când 
mierea unge unele părţi din florile deschise 
şi ai crede că e pentru toată lumea, te în- 
şeli amarnic. Asemenea flori nu sunt vizi- 
tate de bondari ori fluturi cu trompa lungă, 
căci ar păţi ca şi cocostârcal din fabulă, că- 
ruia cumătrul lup i-a pus mâncarea într'o 

farfurie lată. Din potrivă cărăbușii mici sunt 
musafirii doriţi, vizitatori zilnici ai tipsiei 
late de morcov sălbatec. Și din contră, a- 
ceștia nu au ce căută în florile, care au nec- 
tarul ascuns unde-va în vre-o gropiţă, sau în 
îndoieturile corolii, de unde numai fluturile 
cu trompa lungă îl poate suge. 

Această comoară nepreţuită, de care atâr- 
gă viața neamului, nu numai că este ascunsă 
în taină, nu numai că Sau luat toate măsu- 
rile ca să nu se irosească, dar este păzilă 
strașnic contra tălharilor necuvântători, care 
ar năzui spre ea. Pădure deasă de peri o- 
preşte uneori Ssuișul iurnicilor, care umblă 
moarte după, sucuri dulci ; alteori sub corolă 
e un inel de clei. fabricat anume, întocmai 
ca şi inelul de păcură pe care-l trage gră- 
dinarul sub cununa arborilor îngrijiţi cu 
trudă. O plantă exotică, numită Cuphea, are 
un adevărat gard viu din mănunchiuri de 
peri cleioşi. care formează la gura florii ca 
o sită de nestrăbătut. _ 

La nevoe, pentru ca să-și apere florile, 
planta cere ajutorul furnicilor, cărora le plă- 
tește în natură, spre a le feri de lăcomia al- 
tor insecte. E un serviciu adevărat de dulăi 
păzitori. 

In părţile din sudul Europei creşte anta 
numită Serratula lycopifolia, neam cu Pălă- 
mida, Gălbinarea dela noi şi care aduce la 
floare cu unii Scai sau cu 'Țintaura. Cât flo- 
rile sunt îmbobocite, strânse grămadă în mă- 
ciuca florală, învălită cu bractee dese, ele 
sunt atacate de un gândac la fel cu gânda- 

cul auriu dela noi. Aceştia, aduc adevărate 
devastări, nimicind toţi bobocii. Ce face plan- 
ta? Din bracteele învălitoare, picură bro- 
boane de miere, care se întăresc uneori, 
formând cristali de zahar. Furnicile înebu- 
nesc după acest suc dulce. Planta îl oferă 
lor, cu o condiţie: să le păzească bobocii. 
Furnicile își fac slujba în conștiință. De în- 
dată ce simt sborul sgomotos al dușmanu- 
lui, se pun pe spete, se ţin cu picioarele din- 
dărăt de bractee și amenință musafirul ne- 
poftit cu acul înveninat, cu căngile dela cele- 
lalte picioare și mai ales cu fălcile puternice, 
tăioase. Când se apropie prea tare, dând 
a înțelege că nu-i e frică de ameninţarea lor 
îl prevestesc de primirea ce-l așteaptă îm- 
proșcându-l cu ceva acid formic, un suc ur- 
zicător. Gândacul de regulă se îndepărtează, 
iar furnicile întorcându-se cu faţa spre brac- 
tee, continuă să guste cu nesaț din plata 
pazei. Dar nici planta nu e mai puțin şi- 
reată, dacă se poate vorbi așa, de o plantă. 
Când nu mai are nevoe de pază, când flo- 
rile s'au desfășurat și nu mai are de ce se 
teme, înțarcă furnitile, nu le mai dă sucul 
dulce. Acestea își caută de drum, de sigur 
[udecând rău nerecunoștința plantei. dar ne- 
având încotro, trebuind să se supuie spiri- 
tului de economie, pe care probabil il a- 
probă, ele însăsi nefiind mai irositoare. 

In sfârşit toate pregătirile sunt gata. Se aş- 
teaptă numai mirele înaripat. Pentru chema- 
rea lui de departe sau luat măsuri; parfu- 
mul înlocuește glasul și trâmbiţa, culoarea 

e semnul unde se află casa. Nectarul este 
fabricat. Rămâne acum ca vizita să nu fie 
în zadar. Aici este calculul cel mai dibaciu. 
Dacă ar fi săvârșit de om, nu ne-am puteă 
opri să nu-l considerăm drept inteligent, u- 
neori chiar de o inteligență rară. Venit din 
partea plantei, strângem din umere şi nu 
găsim ce cuvânt potrivit am întrebuinţă. Chiar 
„instinct“ ar fi prea îndrăsneţ. căci drept in- 
stincte luăm adese acte complexe săvârșite 
de alte animale afară de om. Facem decio 
graduare a expresiunilor, după importanţa 
relativă a fiinţelor; sus este judecată, inte- 
ligenţă, ceeace jos la insecte este reflex, in- 
stinct. Mai jos încă, peniru florile înţepenite 
în pământ, rămân semne de întrebare. Incă 
nu ne putem scutură nici în interpreiarea 
obiectivă a faptelor de ideia egoceninsmului. 

Trecem pe lângă o plantă înflorită. fără 
să-i simțim sbuciumările ei de o clipă. lată 
Salcâmul-galbăn din grădinile noastre. Ne-am 
întrebat vre-odată de ce unele flori sunt în- 
dreptate în sus. altele spânzură în jos ? Pu- 
tină răbdare ne-ar da deslegarea. Poate am 
prinde şi un surâs de mulțumire al florilor! 
Câtă vreme acestea sunt numai îmbobocite, 
strugurele stă ridicat în sus. De cum însă 
simte că a venit vremea fecundării. strugu- 
rele se lasă în jos, iar codiţele florilor se 
sucesc de 120%, pentru ca foaia lată din floare 
numită stindard să fie în sus, iar cele două 
foi unite — ca la tonte leguminoasele, — nu- 
mite luntre, să fie în jos şi să poală servi 
drept sprijin vizitatoruiui înaripat. Poziţiu- 

nea florilor pe suportul lor este aşa fel so- 
cotită, încât să fie îndreptată în direcția de 
unde vine vizitatorul. Campanulele cu clo- 
potul flori în jos, au înlăuntru scări fă-ute 
din peri, pentru urcușşul lesnicios al albinei, 
pe când la florile vizitate de fluturi, corola 
e ca o trâmbiță larg deschisă. Labiatele mi- 
rositoare, Orchideele cu forme fantastice, toate 
ad o buză de jos, pe care se poate lăsă in- 
secta, cum se pune la urdiniș o scândurică 
pe care să se odihneastă albina, obosilă de 
sbor. 

Toate precauțiunile sunt luale pentruca 
fecundarea să se întâmple. Sarcina insectei 
este de a asigură trarsportul polenului de pe 
o floare pe stigmatul alteia. Ştie insecta de 
serviciul pe care-l face? E un insirument 
orb al inteligenţei plante ? In schimbul 
hranei ce i se dă trebue să facă marele ser- 
viciu adus de plantă? De alttel nu are ne- 
yoe să știe: insecta nimic. Se îngrijește floa- 
rea singură să-i puie pe spete, pe cap, pe 
pântece, ori unde poate. câteva fire de po- 
len, iar pe de altă parte săl ieă înapoi, pe 
altă fioare, tot așa cum la pus. 

Ar fi cu neputinţă de înşirat toate meşte- 
şugurile plantei, pentru a și ajunge scopul. 
Fiecare floare întrebuinţează alt mijloc. U- 
nele arată drumul nectarului, care este așa 
fel încât insecta şterge cu faţa de jos a pân- 
tecului sacii plini de polen; ori silită să-și 
vâre trompa în tubul lung, îngust, al florilor 
de Luminiţă, se umple de polen pe cap. cum 

ne umplem noi, când mirosim prea aproape 
florile de crin. 

Observă cu atențiune o floare de Vinețele 
ori de Scai galben (Centaurea). Anterele u- 
nite lormează un manşon. Ele dau drumul 
polenului pe fața lăuntrică, unde este man- 
şonul. Când o insectă umblă pe grâmada de 
flori, firişonrele care susțin anierele se strâng, 
manşonul se lasă în 
jos, iar pelenul din- 
lăuntru este dat în 
afară, prinzându-se 
de pântecele insectei. 
Alte ori floarea îm- 
proașeă polenul, us- 
cat ca firele de făină, 
înecând insecta în- 
trun nouraș de praf. 
Aşa e la Drobiţă, dar | | 
mai ales la Bucsău este petit apari de în- 
(Sparlium junceum) dată ce se lasă pe floare. 
cu florile mai gal-, 
bene, plantă meridională, dar crescută şi 
prin parcurile noastre. Un sistem întreg de 
mecanică, face ca atunci când insecta se 
pune pe floare, petalele de jos se lasă, iar 
anterele ascunse în lăuntru, devenind libere, 
împroșcă polenul. (Fig. 2). 

Nu voi pomeni decât ingenioasa schim- 
bare a anterelor dela Salvie. Ori-cine poate 
face experiența pe care zilnic o săvârşeşte 
albina. Anterele în număr de două sunt așa 
bifurcate încât o jumătate, stearpă, închide 
gâtul florii unde se află nectarul, pe când 

cealaltă jumătate, cu polen, stă ascunsă sub 
buza de sus a florii. Vâri un pai spre locul 
cu nectar; el apasă pe jumătatea stearpă a 
anterei. Printr'o cumpănire firească, cum e 
la balanţă, jumătatea 
cealaltă se pleacă pe 
spinarea insectei şi 
o umple de polen 
(fig. 3). 
3 Orchideele, din cari 
Fig. 3. Floare de Salvie la noi se cunosc 51 
tăiată, spre a se vedea cumpăna specii căci cele mai 
anterelor. P) 
multe, cresc în re- 
giunile ecvatoriale, nu pot fi fecundate de- 
cât numai prin ajutorul insectelor. Infăţișa- 
rea lor e aceea a unui flutwe, iar polenul 
nu este slobod, 
praf, ci toate firele 
sunt lipite în nişte 
saci uniți înirun 
picioruş comun, al 
cărui capăt umflat 
este cleios (fig. 4). 
Insecta vârându-sẹ 
spre nectar, atinge 
cu fruntea acest 
bumb cleios. Când Fig. 4. Insecta vârându-se în floare 
iese din floare, ca să sugă nestarul adunat într'un 
4 cornet, atinge cu fruntea capătul 
poartă pe cap Ca cleios ai polenului strâns grămadă 
două cornițe, um- 
flate la vârf, cele două grămezi de polen pe 
care le duce la altă floare (fig. 5). 
De împroșcat, împroașcă floarea cum poate, 
insecta ce o vizitează. Acum trebue să iee 

măsurile ca polemul de pe insectă să se 
prindă pe stigmatul altei flori. Altfel truda 


toată e degeaba. Și pen- 
tru aceasta, fel de fel 
de şurubării întrebuin- 
țează planta. Inainte de 
toate stigmatul este mai 
întotdeauna lipicios, 
umflat, catilelat, ca nu 
cumva alunecând să se 
piardă firul de polen 
ce lar atinge. Uneori 
se pune în calea in- 
sectei, alte ori nu este 


Fig. 5. Albina cu cele două 
măciuci de polen, scos din 
anterele unui orchideu. 


decât el în drumul nectarului, anterele fiind 
sau trecute sau încă nedeschise. 


Fig. 6. în D, insecta se bagă în 
floare, poienul sè prinde de 
spate, lopăţica stigmatului 
este ridicată. 
In E, lopăţica este în calea 
insectei ştergând-o pe spate. 


O floare obișnuită este aceea de Stânjânel. 

O poate obşervă oricine. E largă ca o leică, 
dar nectarul e tocmai la fund. Albina se tâ- 
răște cum poate până acolo, nu fără a se 
umpleă de polen pe spate (fig. 6, D). Când 
a intrat în altă floare, trece pe sub stigma- 
tul colorat, lat ca o petală. El are însă o 
lopățică dedesupt, prin care prinde de pe 
spinarea insectei câte-va fire de polen, (Bg. 
6. E 

La opani stigmatul are un soiu de că- 
păcel care rade insecta 
de polen, pentruca a 
tunci când se închide 
să-l vâre în stigmat 
Fig 7. Vârful rd la (fig. 7). 


Toporaş cu căpăcelui 


care rade polenul. La o altă plantă, Mi- 
mulus luteus, lucrul e 
mai complicat. Stigmatul format din două 
clape se închide şi se deschide regulat la 
câte 5 minute, până ce primeşte polenul. 
Când clapele sunt restrânte, cea de jos vine 
în calea insectei și prinde polenul ca o lo- 
pată. Inchizându-se după atingere. insecta a- 
junge până la antere, se încarcă din nou cu 
polen, care nu se poate prinde pe Co P 
aceleeaşi flori de oarece este închis. Dac 
cumva data întâia nu a luat nici un fir T 
polen stigmatul se deschide din nou, din nou 
e în calea insectei și numai după ce a că- 
pătat firele trebuitoare, îi ajunge; nu se mai 
deschide de loc (fig. 8). E o adevărată limbă 
care se întinde şi să strânge după nevoia 
plantei. 
Nu pot încheiă acest capitol din viaţa 

plantei. legat de cel mai important act din 
viața ei, decât printr'unul din acele exemple 
care pune în paralelă insecta și floarea, ne- 
ştiind căreia să-i dai întăielate în privința 
înţelegerei rostului lucrurilor. 

Este o plantă, Yucca. a cărei patrie e de- 
părlată, dar care se vede și pe la noi fie în 
sere, fie păstrată la căldura odăii. Florile ei, 


Fig. 8. Jocul stizmatului la Mimulus 


îngrămădite pe ramuri lungi. au forma unui 
clopot când sunt deschise. Nu se deschid de 
cât o seară. Insecta ce le viziteaza este un 
fel de molie, fluture de noapte. Aceasta se 
inlroduce în floare și se duce deadreptul la 
anlerele deschise, din care iese un polen 
clejos, care nu Sar puteă răspândi nici prin 
vânt nici prin ajutorul altei insecte. Molia se 
pune pe lucru şi face un golomoţ de polen, 
pe care-l strânge sub cap, având organe a 
numite pentru adunat. Se duce apoi în altă 
floare. Aici dă într'o parte două antere, se 
ţine de ele cu picioarele de dinapoi iar cu 
un tub ascuțit străpunge stilul, de unând în 
el câteva ouă. Apoi se urcă la stigmatul în 

golomoţul de polen, ce-l aveă sub bărbie. 
Larvele ei se hrănesc cu semințe tinere. A- 
cestea nu sar puteă desvoltă dacă insecta 
nu ar pune polenul cleios în stigmat pentru 
ca fecundaţia să se înfăptuiască. Dacă se în- 
văluie floarea cu o pânză subțire, ca să se 
oprească molia să intre într'ânsa, floarea ră- 
mâne stearpă. i ; 

E cea mai desăvârşită legătură între viața 
insectei şi aceea a plantei. Una fără de alta 
nu pot trăì. Continuitatea vieții neamului lor 
este legată de strânsa conviețuire a celor doi 
a e din două regnuri atât de deo- 
eebite. 

Fig. 9. O floare de orchideu (Listera) 

MINUNTARE DE FLORI 


Muţii vorbesc prin semne. Cu degetele îţi 
tiparesc literele, repede, una după alia, nu 
pe hârţie, ci în faţa ochilor, în aer. Destul 
că te înţelegi cu ei. Alte ori, iscusitele mijloace 
ştiinţifice te fac să-i pricepi după mişca- 
rea buzelor. Ei vorbesc fără coardele vocale. 

Așă şi florile au glas. Ele își spun bucuria, 
își arată îngrijorarea prin mișcarea părților 
din care sunt compuse. Poţi trece oare pri- 
măvara prin aleele dintrun parc proaspăt 
curăţit, fără să împărtășești voioșia păpădiei 
şi a bumbișorilor deschişi, presăraţi în iarba 
verde? In tabloul lui Böcklin „Vita somnium 
braeve“ vârsta nevinovăţiei e arătată prin 
niște copilaşi sglobii, jucându- se cu părălu- 
tele albe din pajiștea fragedă. Se înourează? 
Soarele se ascunde? In locul lor sunt potire 
verzi, care ascund gingășia florilor prea plă- 
pânde, pentruca să fie expuse la capriciile 
vreméi ue, primăvară. „Paza bună strică pri- 
mejdia rea“ își zic ele. Inchiderea s'a făcut 
repede, de altfel ca și deschiderea. Sunt flori 
cari își desfac bobocui în două-trei minute. 
Dacă ai răbdara să aștepți, poţi vedeă miş- 
cările floarei de Caprifoi (Lonicera), poţi prinde 
cel dintăiu surâs al stigmatului, când scapă 
din întunerecul petalelor lipite. 

Şar păreă de asemenea că înflorirea plan- 
telor se face fără nicio ordine. Prinzi de 
veste numai când Sau trecut; rar bagi în 
seamă când înfloresc. Cu toate acestea nu 
este așă. Jocul culorilor, al parfumului flo- 
rilor, este regulat după lună şi ceas, în le- 
gătură cu cavalerii inaripaţi caré sunt che- 
mati să ieie parte la joc. Lunile de primă- 
vară îți sunt vestite de flori. Când Clopoţeii 
şi Viorelele înveselesc pădurea, de obiceiu 
mohorâtă, știi că e sfârşitul lunei Februar 
ori începutul lui Martie; primăvara în orice 
caz e pe drum. In Vinerea Mare, mai tot 
creștinul aduce un bucheţel de Floarea-Paş- 
telui, care nu dă greş să se îmbrace în hai- 
na-i albă sau galbenă de ziua Invierii. Lăcră- 
mioarele se zic pe nemţeşte Maiglockchen, 
clopoței de Mai, iar florile de Salcâm mai 
întotdeauna împodobesc cofițele nouă, date 
de pomană de Moși, pline cu apă proaspătă 
în care se asvâri câteva Roşcove. Dediţeii- 
de-toamnă își scot floarea lor ca o leică li- 
liachie abiă prin luna lui Septembrie, iar 
bruma se aşează groaşă pe florile de” Chri- 
santeme, de prin grădini. 

Aproape fiecare lună are floarea ei. De- 
corul se schimbă astfel mereu, iar o fâneaţă 
bogată în flori, lăsată necosită până târziu, 
își schimbă haina într'una. La urmă se îm- 
bracă şi ea mai mult în galben, culoarea do- 
liului pentru plante, sfârşitul vremii lor, căci 
galbene sunt câmpurile uscate, galbene frun- 
zele înainte de a cădeà. 

De cum se duce omătul şi pănă vine din 

ROU, pe masa fiecăruia, dacă are grija a- 
ceasta, florile nu lipsesc, mereu însă altele. 
Toporaşii delicaţi întăiu, odată cu Clopoţeii 
și Viorelele, apoi florile de măr, Ciuboţica- 
cucului, Laleaua, Lăcrămioarele, Liliacul, Sal- 
câmii, Teii, mai apoi Văzdoagele, Ochiul 
boului, Gherghine'e, Chrisantemele. Mereu 
altele, unele mai f-umoase decât altele, valuri- 
valuri din primăvară și până toamna târziu. 

Ceeace nu se prinde de orice, decât nu- 
mai dacă se atrage luarea aminte de cineva, 
este că florile se scoală la anumite ceasuri, 
culcându-se de veci iarăşi la anumită vreme. 
Pentru unele flori mai obişnuite, prea orb să 
fie omul ca să nu prindă de veste. „Bună 
dimineaţa“ își merită numele. Ce poate fi 
mai înviorător decât corola albastră, roșie, 
mai rar albicioasă, care-ţi strigă, în limba ei 
buna-dimineaţă, când te scoli la lucru şi-ţi 
arunci othii spre această plantă întinsă ca 
perdea cerdacului sau podoabă arborilor din 
grădină. După amiază își strânge frumușel 
margenele leicei de mătasă, apărându-şi po- 
lenul de roua noptei. 

Și așă fac toa' : lorile, la ceasuri anumite. 
Părintele botani.:- i moderne, scandinavul Lin- 
neu, nu numai că în cartea sa „Philosophia 
botanica“ a arătat că se pot citi ceasurile 
pe flori. după deschiderea şi închiderea lor, 
dar a făcut în grădina botanică dela Upsala, 
una din cele mai vechi universităţi din Eu- 
ropa, un ceasornic de flori putându-se ști 
cam câte ceasuri sunt, după deschiderea a- 

Sunt flori cari se deschid în zorii zilei, 
când cele dintăi raze de soare le chiamă la 
viață. Volbura este harnică: la 4 ceasuri de 
dimineaţă este gata să primească vizite ca 
și trandafirii de câmp. Cicoarea e cevă mai 
leneșă, dar la 5 ceasuri este la postul ei. 
Sburătoarea cu florile roze, năltuţă, se scoală 
şi mai târziu, între 6—7, pe când Păpădia 
așteaptă să se ridice soarele de-o suliță pe 
cer între 8—10. Când florile de cicoare stau 
tot încă proaspete, întinse, fericite, suntem 
siguri că nu sunt 10 ceasuri; dacă însă mă- 
car una din ele începe să-și lase perdelele 
albastre, putem regulă ceasornicul de buzu- 
nar ceva-ceva după 10. -Cucoană mare, se 
scoală abea la 11 ceasuri, este Bălușca' sau 
Ceapa-ciorei (Ornithogalum umbelalum), din 
care cauză francezii îi zic „dame-de onze- 
heurs“. Când soarele e deasupra capului, mai 
toate florile sunt deschise După amiază în- 
cep să se închidă ; de deschis nu se deschid 
niciuna. Abea către seară, pe când multe 
din celelalte își strâng marginea corolei, sunt 
plante care și le deschid pentru vizitatorii 
de noapte. Cam pe înserate, pe la 6, florile 
de caprifoi, se deschid brusc, în 2—3 mi- 
nute. Cavalerii lor sunt fluturii mari de a- 
murg. Mai târziu ceva, se resfiră şi corola 
de Lipicioasă,: care a stat toată ziua închisă, 
îmbrăcată în haină cernită, ca să nu fie bă- 
gată'n seamă. Barba-împăratului se deschide 
şi mai târziu (8—9), pe când Cactusul cres- 
cut și prin odăile noastre, cu floarea: mare, 
roşie, își desfășoară petalele şi numeroasele 

stamine în întunericul nopții (între 9 şi 10), 
iar un alt neam al lui, Regina nopții (Cereus 
nycticalus) din Mexico, strălucește ca o floare 
de ceară, ca un buchet fosforescent, abea la 
miezul nopţii. Acestea sunt principalele sem- 
nale ale cronometrului vegetal. 

Se deschid la anumite ceasuri, dar iarăş 
nu durează cine ştie cât deschise. Florile cu 
multe stamine, cu mulţi saci plini cu polen, 
cu petale resfrânte şi mirositoare sunt mai 
sigure de vizitatori. Ele îşi desfac braţele 
pentru scurtă vreme. Viaţa lor e efemeră; 
dela 3 ceasuri până la cel mult 14 ceasuri. 
Cactusul ros >» ine floarea deschisă numai 
7 ceasuri; ruda sa din Mexico chiar numai 
5 ceasuri. Zorile zilei care la alte flori mân- 
gâe viaţa, dincoace alunecă peste pleoapele 
care se lasă. 

Din votrivă florile care sunt mai greu de 
nimerit, care-și ascund nectarul, care-şi schim- 
bă forma regulată a feței lor, luând forma 
unei guri de animal, care-şi chinuesc stami- 
nele, petalele, numai să-şi aibă asigurată fe- 
cundațiunea, chiar când visitatorul înaripat 
le-a nimerit o singură dată, acele flori ve- 
ghează în așteptarea mirelui zile întregi. Sunt 
orchidee a căror flori stau în așteptare 3 luni, 
fără să se veștejească. Aceasta explică și pre- 
tul lor, căci planta, creată aproape ca formă 
și culoare, prin truda omului, prea scumpă 
ar fi dacă podoaba care o face căutată; ar 
dură scurtă vreme. Printre plantele dela noi 
Popâlnicul primăvăratec ascuns prin pădure, 
nu tocmai în calea insectelor, ţine floarea 

deschisă mai bine de o săptămână. l-ar fi și 
greu, căci floricica ei albăstrie, smestecată 
cu frunzele moarte de arbori, nu prea este 
lesne de găsit de către puținele insecte des- 
morțite abia, în cele dintăi zile de primă- 
vară Când planta înflorește. 

Se înțelege că aceste flori cu o durată mai 
lungă, nu suni nesimţitoare față de schim- 
bările vremei. De aceia şi ele se închid şi 
se deschid periodic, după felul insectei ce o 
cercetează, după zi şi noapte, după vreme 
bună ori vreme ploioasă, fiecare fiind destul 
de sensibilă la împrejurările care ar slrică 
plăpândele organe din care sunt formate. 

Toată gama variată a florilor dintr'o pajişte 
este deci o lume sbuciumată, chinuită de griji 
necunoscute, întocmai cu şi animalele. Frumu- 
sețea lor care ne atrage, coincide și cu cli- 
pele de bucurie, de speranță pe care le tră- 
esc. Probabil prin aceasta aŭ o influență mai 
puternică asupra sufletului nostru, cu atât 
mai puternică cu cât nu este material ma- 
nifestată prin nimic altceva, decât prin ar- 
monia de culori și miros. 

A” 


pati 


Fig. 10 — Floare de Micieg. 

GARD DE VIE SPRE TOAMNĂ 


Totu-i plin de Duhul sfânt 
Linişte 'n văzduh și pace 
Pe pământ, 
(G. Cosbuc). 


Departe de drumul mare, via este așezată 
pe vârful unui deal, din împrejurimile Ia- 
șului. E zi senină, cum sunt așă de dese 
toamna, anotimpul cel mai lung și mai sta- 

rnic din România. Cerul albastru, limpede, 
luminos, se razimă pe cununa dealurilor, ta- 
blouri secesioniste ieșite din împroșcătura cu- 
lorilor variate ale frunzelor. 

Linişte deplină cuprinde firea. Câteva rân- 
dunele întârziate, grăbite să-și ajungă tova- 
rășele adunate undeva în drum, mai săgeată 
prin aer, mereu strigându-le cu glasul lor 
ascuţit: Ţivit, țivit... Nu se îndură să-și pă- 
răsească lăcașul fericirii, unde au știut ce e 
dragostea şi grija puilor cu caş la gură. Un 
cucoș bătând din aripi face să străbată ae- 
rul cu glasu-i de trâmbiţă. Altul îi răspunde 
din via vecină, Pe urmă iar linişte. Ecoul 
unor lovituri de topor îţi aduce aminte de 
cariul din tihna odăii. Mai apoi un ţârâit 


www.dacoromanica.ro 


30 


prelung de greier, acordându-și strunele pen- 
tru cântecul de seară. Și din nou liniştea 
cuprinde firea. 

Soarele, lăsat spre asfinţit, învălue în ra- 
zele lui blânde, roșcate, arborii mari, casa 
bătrânească, crama lăsată pe o coastă, au- 
rind, petecele de iarbă uscată; Stejarul no- 
duros, straja porţii, apare mai majestos în 
poleiala luminei, care-i scoate în relief ra- 
mura întortochiată, brațe arse de soare. Nu- 
cul rămuros, cu frunzele rărite, e încărcat 
cu nuci, bombiţe gălbii ca nişte mandarin€ 
mici, proectate pe cerul fără nori. 

Minunea e săvârşită tot de soare, când își 
îndreaptă şuviţele sale luminoase înspre gar- 
dul viei, îngrămădiri de coarde uscate, su- 
cite, încâlcite, ca niște șerpi încolătăciţi, în 
amorţire. La adăpostul împletiturilor de gân- 
juri, în pământul mereu îngrășat de frunzele 
moarte, a crescut o lume a parte de arbori 
și arbuşti, de plante felurite, formând gardul 
viu, care acoperă uscăturile. E o cunună de 
torme și culori variate, a cărei splendoare 
mai cu seamă toamna, târziu, este în toiul 
ei. Peste tot se întinde urzala de mătasă ar- 
gintie a firelor de paianjen, aninate printre 
crengi. ca şi a funigeilor, agătaţi de ramu- 
rile mai răsărite. Când bruma timpurie în- 
şiră broboanele de rouă îngheţată pe firele 
de aţă, gardul colorat este acoperit de o 
maramă ţesută cu diamante, sclipitoare în 
bătaia celor dintăi raze, ivite de după deal. 

Frumusetea culorilor nu răsare mai bine 
decât când soarele, scăpătat spre asfințit, 

plouă cu lumina-i trăgănată, blândă, străbă- 
tând desișul tufișurilor, adăugând reflexe nouă 
culorilor și așă destul de bogate. 

Peste tot se revarsă în valuri de viaţă, 
belșugul pământului. Merii abea mai pot ți- 
neă greutatea poamelor de aur, care așteaptă 
să fie culese; haragii se apleacă atrași spre 
pământ de strugurii, cu boabele umflate, 
pline de sucul fabricat de minunata plantă, 
atât de mult cântată. A 

Din fiecare tufiș, din fiecare butuc de viţă, 
din aer, din pământ, se înalță cântece de 
laudă rodniciei îngrămădite în jurul gospo- 
dăriei întemeiate. Pare că anume e linişte 
desăvârșită, anume e soarele blând, anume 
ultima licărire a culorilor împrăștiate peste 
tot. In asemenea loc, în asemenea timp, se 
poate prinde mai ușor adâncul înțeles al 
versurilor lui Virgil din Cântarea pământului: 


Felix qui potuit rerum cognoscere causas 
Atque metus omnes et inexorabile fatum 
Subjecit pedibus strepitumque Acherontis avari. 


x 
x x 


Parii gardului viu sunt făcuți din vreun 
nuc, vişin, stejar, ieşiţi din sămânță, de de- 
mult, care și-a găsit adăpost bun sub coar- 
dele de vie mereu îngrămădite. Incolo, în 
locul cătinei cu boabele ca niște cerceluşi 
de mărgean, care formează împrejmuirea 
celor mai multe gospodării dela țară, sunt 
aice tufișurile de Soc, Alun, Salbă-moale, 
Lemn-cânesc, Dârmoc, Mărăcine, ori Dra- 

cila, încărcate cu bogăţia fructelor lor colo- 
rate fel şi chipuri. 

Bozul umple golul. Pe lângă corimbele 
lui pline de boabe negre ca cerneala, stră- 
lucitoare, pe o codiță ruginie închisă, sunt 
altele cn ultimele flori, cu miros blând de 
vanilie. Toate’ sunt împletite, tesute, crengi 
între crengi, tructe lângă fructe, formând ca 
un tunel al vieţii. Peste ele însă se acaţără 
altele. Tufa de alun este înădușită de Curpe- 
nul-alb, lianele pădurilor din zona temperată. 
O plantă aiurea în mare cinste. E cea mai 
decorativă acăţătoare din locurile noastre. 
Cu coarda ei ca o sfoară, sucită, se prinde 
de toate ramurile, se urcă din creangă în 
creangă, legându-se cu codiţa frunzelor lor 
de un verde şters. E tipul îndărătniciei de 
a învinge, a domină, a fi tot. mai sus, dea- 
supra altora, spre soare. Vara împodobește 
arborele sprijinitor cu buchetele florilor albe, 
asemănătoare celor de lămâi. Spre toamnă 
arborele pare din nou înflorit, căci în locul 
florilor a rămas grămada fructelor de mă- 
tasă, cu cozile lor argintate, pufoase, folosi- 
toare pentru împrăștiarea seminţelor. Dar 
tufa de alun abi2 poate răsbate spre vârf, 
câteva crengute, prin bolta curpenelor de 
Viță albă, care o prinde ca și o enormă 
pânză de păianjen. 

Mai încolo o altă plantă acăţătoare, un 
neam al steviei, gingașă, ca o sfoară verde, 
cu puţine frunze în formă de vârf de să- 
geată, cu mulți şi mărunți strugurași de fructe 
ca niște trunzuliţe. 

De crengile unui arțăraș tânăr, cu fruc- 
tele ca nişte fluturi, înaripate, gata să sboare 
la cea dintăiu undă mai tare de vânt, se 
anină altă liană a pădurilor noastre: Hă- 
meiul, cu trunchiul acoperit de peri aspri, 
încârligați, adevărate căngi cu care se agaţă. 
Din chioșcul de verdeață spânzură nume- 
roase canafuri verzii, formate din îngrămă- 
direa fructelor tot înaripate, de care fug şi 
vrăbiile, din cauza mirosului greoi pe care-l 
au cât sunt crude, întrebuințate tocmai pen- 
tru aceasta atât de mult ca să deă gustul a- 
mărâu berei. 

Toate aceste plante acăţătoare nu supără 
arborele pe care se ridică,. decât cel mult 
pentrucă-i ia din lumina frunzelor, deşi există 
ca un soiu de înțelegere între ele. Nici Curpă- 
nul-alb, nici Hămeiul nu se desvoltă mai bine, 
decât după ce gazdele lor au dat flori și 
fructe Mai rău este de biata urzică, strâns 
ținută de Torţel sau Borangic, adevărat fir 
de aţă care se încolătăcește în jurul trun- 
chiului ei. Ce curioasă plantă mai e și a- 
ceasta! Ea se reduce numai la trunchiul ca 
o sfoară şi la ghemurile de flori din distanţă 
în distanță. Nici rădăcină nu-i trebue, nici 
frunze nu desfăşoară. Parazilă, ea se acaţă 
de urzică, din inima căreia. suge, prin scurte 
pompe, seva hrănitoare. Mai curioși sunt pui- 
şorii ei (fig. 11). Văzându-i, nu i-ai lua drept 
plante, ci niște viermișori albi, subţiri, ne- 
tezi. Au chiar mișcări de viermișori. Semin- 
tele cad toamna, dar nu încolţesc primăvara 
odată cu celelalte, căci ar fi în pericol să 

piară, neavând de cine se prinde. Când a 
încolţit, embrionul e ca un vierme. Cu un 
capăt mai umflat se vâră în pământ doar 
numai să aibă un sprijin; cu celalalt, subţire, 
sensibil, se îndoaie încolo și încoace, cău- 
lând vre-o plantă de care să se agaţe. Câte 
odată se întâmplă de nu se nimereşte niciun 
fir de iarbă; atunci, zace la pământ ca mort, 
nu o zi, două, ci 4—5 săptămâni. Dacă în 
vremea aceasta o sămânță încolțește în preaj- 
ma lui, iar mugurașul abia eşit din pământ 
atinge numai firul a- 

EN 47) morțit, în el se deş- 

£ teaptă viața; vârtul as- 

; cuțit se ridică, se li- 
peşte de planta nou 
născută; a scăpat! Ori- 
cine ar asistà—şi lesne 
se poate face să încol- 
a AGA. Ņească sămânța de Tor- 
Fig. 11. Puiul de Tortel (K), cum tel pe O foaie umedă 
se prinde de un Trifoi (a). de sugătoare—la svâr- 
colirile acestui em- 

brion, îi fage din minte noțiunea ce o că- 
pătase despre plante. In față nu ar aveà de- 
cit o ființă eu voința de a căută o gazdă, 
simțindu-i apropierea, îndreptându-se spre ea. 
Pădurea gardului de vie străluceşte de pie- 
trele scumpe ce le cuprinde. Sunt reprezin: 
tate toate culorile, toate apele. E o expoziţie 
întreagă de fructe cărnoase, care mai de 
care mai cochete, care mai de care mai oa- 
cheșe, doar vor atrage .mai lesne, privirea 

care îşi arată târziu, în vremea brumei, po- 
doaba fructelor lor, sunt cei dintăi care a- 
nunță primăvara, cu ninsoarea florilor lor 
mărunte dar des așezate. 

Aci este Mărăcinele ori Păducelul, care a 
jucat în istoria Angliei un rol însemnat, 
fiind ca stemă a Casei Tudor. Odată cu brăn- 
dușele, anunţă vara prin florile lui albe, cu 
petale răstrânte, cu miros plăcut. Toamna 
atrage privirea, înveselește ochii cu fructele 
lui mărunte, roșii, ițindu-se între frunzele 
crestate, pictate cu galben ori ruginiu. Cât 
e vara de lungă, ţepii de sub frunze îl a- 
pără, din care cauză decând e lumea e fo- 
losită ca plantă de împrejmuit, temută ca şi 
sârma ghimpată. 

Mai încolo se înalță drept, mlădios, Dâr- 
mocsul, fratele Călinului, cu frunzele late, o- 
puse, cu nervurile scoase în relief ca și vi- 
nele de pe o mână de muncitor. In vârful 
ramurilor se clatină, de grele ce sunt, gră-. 
mada boabelor verzi la început, apoi gălbii, 
roșcate și în sfârşit negre ca pana corbului. 
Alăturea de ele e tovarășul lor nedespărțit, 
arbustul aşă de întrebuințat în parcuri, cu 
mlădiţele bune de împletit, Lemnul-cânesc, 
din neamul măslinulu:; primăvara dă flori- 
celele strânse la vârful ramurilor, mici, albe, 
cu patru petale ca la liliac, pe când de cu 
toamnă si.pănăn toiul iernei în locul lor 
stau bobițe rotunde, negre-liliachii, aşă de 
căutate de către Botgros. 

O variaţiune în tonalitatea culorilor o dau 
tufele de Dracilă, cn frurzele acrișoare, âșe- 

zate buchete, buchete, păzite la bază, unde 
sunt mugurașii plăpânzi, de 2—3 spini ca 
acele de subțiri şi ascuţiţi. Primăvara spân- 
zură dela subsuoara frunzelor, strugurași cu 
flori galbene. La floarea de Dracilă iarăşi se 
poate observă una din acele minuni care te 
face să te îndoești de nesimțirea florilor. 
Staminele din flori sunt resirânte în afară și 
stau cu anterele ascunse în niște îndoituri 
ale petalelor. Cu chipul acesta mijlotul florii, 
unde se găseşte nectarul, e liber. Dar abia 
a pus o albină picioarele pe floare, abia şa 
vârât trompa să sugă ceva miere şi sboară 
speriată, dar şi pudrată cu polen. În miş- 
carea ei, insecta a atins baza staminelor; 
iritarea s'a transmis repede: staminele s'au 
îndoit brusc spre centrul florii improşcând 
polen nu numai pe stigmat dar şi pe capul 
insectei. Nu e nici o deosebire între această 
mișcare și actul reflex urmat când se gâdilă 
cineva la talpa piciorului. 

Dracila însă toamna este un adevărat ta- 
blou. Frunzele sunt pictate cu galben şi roș 
vișiniu, ramurile sunt colorate cenuşiu ori 
vânăt şters, dar mai ales în locul florilor 
spânzură frumoase boabe lungueţe, pare că 
ar fi muiate în cârmaz. E una din acele pri- 
veliști care te farmecă, te opreşte în loc și 
te fură spre gânduri mai depărtate. 

Aceiasi veselie de culoare o dă şi Salba- 
moale. li zice Bonnet-de-prâtre în franţuzește, 
pentrucă de crenguţele ei verzi, subțiri, spân- 
zură nişte fructe de toată frumuseţea, în 
forma potcapului purtat de preoţii catolici, 

în patru muchi (fig. 12). Coaja fructului pare 
boită cu carminul cel A za 

: ; z a 
mai curat, iar semin- € DE 
tele cari abia se țin 
de un cleiu uscat ca o 
aţă sunt boite cu roș 
portocaliu,având o pată 
albă. Nici florile cele 
mai gingaşe, nu atrag 
privirea mai lesne, ca 
aceste minuni care îm- 
pestrițează frunzişul 
încă păstrat. 

Dar nu sa mântuit 
cu fructele frumoase. 
E doar vremea lor. 
Sus pe crenguțele ar- 
buştilor, spânzură fel 
de fel de iructe. Sub ei sunt burueni care 
nu se lasă mai pre joș. Dintre ele aceea 
care-ţi sare în ochi, deși as- 
cunsă printre paiurile uscate, 
este Păpălăul din neamul car- 
tofului. Cât e verde, nici nu-l 
bagi în seamă. Dar spre toamnă 
e una din plantele cele mai de- 
corative. Pe ramurele uscate, 
atârnă ca nişte lampioane ja- 
poneje de hârtie, baloane roşii 
i de carmin, cu 5 muchi mai ri- 
“Fip, 1A. Fruet de dicate pare că ar fi sârmele ce 

Păpălău. susțin hârtia. Cerise-en-chemise 
îi zice francezul, căci când soa- 
rele îl bate dintr'o parte, din mijlocul ba- 


Fig. 12. Fructe de Salbă-meale. 

lonului străveziu ţesut cu nervuri mărunte 
se vede o bobiță cărnoasă tot roşie (fig. 13) 
strălucitoare, ca o patlagică roşie; acesta e 
fructul, după care mai ales mierlele umblă 
mult. Balonul din afară nu e decât potirul 
florii, desvoltat, umflat, cu foile lipite, menit 
să atragă mai lesne privirea păsărilor. 

De altfel printre curpenii uscați de viţă se 
ițesc şi alte fructe frumoase de ale neamu- 
rilor cartofului. Aşă e Mutătoarea agățătoare, 
ridicându-şi bobiţele tot la lumină. Aceste 
sunt la început verzui, apoi gălbui și în sfâr- 
şit roşii ca focul, mai multe la un loc. La 
umbra deasă, mai rar, se ițesc şi fructele 
rotunde, ca niște ochi mari de bufniță ale 
Mătrăgunei aşă de otrăvitoare. Ai crede 
nişte cireşe amare, puse cercei, pe o buru- 
iană. Copiii neştiutori le iau cu bucurie ca 
atare, dar simt îndată că s'au înşelat. 

Și pe când gardul viu din vie este împes- 
triţat cu culorile fructelor, pajiştea este us- 
cată. Unde și unde câte ue strop galben de 
păpădie întârziată, ori câte o floare rămasă 
în urmă de cicoare albastră. Toate sau tre- 
cut; unele au murit voioase că și-au răspân- 
dit seminţele, alte că şau îngrămădit cu lă- 
cOmie rezerve în hambarele subpământene. 
Peste tot se întinde odihna după o vară de 
trudă. Nopțile răcoroase, prevestesc pe cele 
cu brumă, înaintea fulgilor de omăt. 

Soarele scăpătat spre orizont tot mai slab 
încălzeşte iar dealurile de dincolo de Prut 
abea se zăresc de după cortina alburie a 
ceței de toamnă târzie. In jurul căsuţei de 

pe coasta dealului, sunt îngrămădite sto- 
gurile de fân, grămezile de strujeni și mor- 
manele de bostani portocalii. Urmând pilda 
harnicelor albine, omul își adună lângă casă, 
hrana de iarnă, bucuros că pământul i-a 
fost darnic. 


Fig 14. Fruct de 
Mătrăgună 

Arşiţa zilelor de vară a trecut. Soarele mu- 
tându-și drumul tot mai spre orizont, tri- 
mete raze blânde, care învăluie dealuri și 
câmpii, pădurea și apele într'o lumină mai 
ştearsă, mai roșietică. Galbănul plantelor us- 
cate se schimbă uneori în poleială de aur, 
iar. ceața serii ce cuprinde pământul mai 
de vreme, aruncă peste el un subțire ză- 
bralnic de argint. Pâlcurile de arbori sunt 
ca nişte tablouri în rama cerului albastru. 
Toate culorile se întâlnesc în ele. Sburătoa- 
rele, oaspeţii de vară, sau călătorit, rămâ- 
nând numai lumea gălăgioasă a stigleţilor, 
a ciatițelor, a vrăbiilor și a cioarelor. 

Ți s'ar păreă că plantele se pregătesc de 
moarte. Unele uscate, altele despoiate de po- 
doaba frunzelor, așteaptă somnul de iarnă. 
Tristeţa lor răspândește o melancolie vagă 
asupra întregului pământ, pătrunzând și în 
sufletul nostru. Te bucuri de lumină, de cer 
albastru, de tot ce vezi, pentrucă știi că sunt 
altimele zile frumoase. Și totuși în aceste 
zile triste de toamnă frumoasă, dacă am pu- 

teà prinde înțelesul celor mai tainice șoapte 
din natură, am auzi semnele cele mai in- 
tense de viață. Mai toate-plantele, caută să 
se folosească de ultimele zile senine, uscate, 
pentruca să-și” trimeată copiii în căutarea lo- 
cului de încolţif. Ai zice că este o înţele- 
gere între cer şi ele. Anume încă nu se îm- 
bracă bolta de sus, cu haina-i cenușie de 
iarnă, anume soarele își trimete căldura din 
zori şi până ’n asfinţit, anume vântul suflă 
ușor peste iarba uscată, mângâindu-le cu spe- 
ranță, ultimele clipe de existenţă. Socoţi că 
te preumbli întrun cimitir, când calci locu- 
rile pline de flori din vară ; în realitate vei 
auzi glasuri: „strivești-mă, treci pe lângă 
mine, scutură-mă, căci atâta aştept! Mor bi- 
necuvântându- te, căci se împlineşte rostul 
meu pe lume“. 

Aiurea din potrivă, câmpul ars de soare 
pare din nou înflorit. Sunt flori albe prinse 
de fiecare fir uscat de iarbă rămas în picioa- 
re, prinse ciucur de Rostogolul spines. Peste 
tot e țesută pânza ațelor de paianjen care 
pluteau prin aer. Ai zice că e o năframă rară 
aruncată peste galbenul-roșcat al câmpului 
dogorit. In realitate floricelile delicate din 
iarbă, tablou neuitat în lumina oblică a soa- 
relui ce se lasă spre asfinţit, nu sunt decât 
pufurile care şi-au îndeplinit sarcina de a 
răspândi seminţele căzute pe pământ. Săvâr- 
şind ultimul act de datorie către vieaţă, plan- 
tele mai împrumută încă odată câmpului pre- 
gătit de iarnă podoaba culorilor şi a forme- 
lor gingaşe. 


* 
$ x 

Toată străduința plantei este pentru să- 
mânţă. Grija omului pentru copii este de 
toţi cântată. Nu e sentiment mai duios, mai 
adânc; mai răscolitor de energie, decât acel 
al dragostei de copii. Firea cea mai cruntă, 
capătă o gingășie neașteptată când în as- 
cunzișul cuibului ei, privește cu blândeţe la 
puii care o sug, ou care se joacă. Laba care 
rupe șira spinării a unei căprioare, devine 
jucăria pentru puișorii în care încă nu sa 
arătat fiara. 

Toată lupta cu seceta, cu ploaia, cu pă- 
mântul, întreaga minunăţie a formelor și a 
culorilor ei, toate mişcările tăcute, planta le 
pune în serviciul țintei finale: semințe să- 
pătoase şi cât de multe. Prin ele planta răz- 
beşte în menţinerea neamului ei; prin ele 
pământul sterp se acopere de pânza frumos 
cusută a pajiștelor înflorite. 

A căpătă seminţi sănătoase nu e îndeajuns. 
A le răspândi cât de departe, cât mai multe, 
e ultima datorie. Şi atunci se naște o între- 
cere în găsirea mijloacelor ingenioase de a 
atuncă sămânța cât mai departe de trun- 
chiul mamei, de a le trimete în lumea largă, 
nu numai pentru a-și găsi loc de traiu, dar 
de a împrăştiă frumuseţea neamului peste tot. 

Uneori fructul se deschide: seminţele sin- 
gure își iau sborul în necunoscut; hrană are 
puiul cât îi trebue până ce se va ridica în 
picioare; îmbrăcăminte groasă, resistentă, i-a 
făcut mama, pentru ca să rabde gerul iernii. 
Alte ori fructul întreg întovărăşește sămânța, 
o transportă, o susține, o apără. E o parte 

din trupul mamei, care se duce în pribegie, 
până ce sămânţa prinde colț. Așa a venit 
holera, scaiul cu ţepi ascuţiţi, din stepa asi- 
atică, la noi, prin seminţele prinse de coada 
cailor căzăcești ; aşa trece din insulă în in- 
sulă Nuca-de-cocos, plutind pe valuri, până 
când e asvârlită pe o insulă pustie de corali. 

Nu rareori planta se mută din loc în loc, 
împrăștiind în drum seminţele. Pe șesul Pru- 
tului, spre toamnă, vânturile rup scaii în 
formă de minge, Rostogol numiţi, prinse de 
pământ printrun picioruș subțire şi îi ros- 
togolesc cât ţine întinsul șes. La fel e cu 
vestita „roză de lericon“, un crucifer ce 
creşte prin ţinuturile nisipoase din Arabia, 
Egipt. Când fructele s'au copt, după ce frun- 
zele au căzut, crenguţele se îndoaie spre 
centrul plantei, ca un ghem. Vântul o rupe, 
o rostogoleşte departe. Când în calea ei dă 
de un aer mai umed, crenguțele se îndoaie, 
tructele scutură câteva seniinţi. Se usucă at- 
mosfera, cum se întâmplă mai des pe acolo, 
crengile iar se îndoaie, cutia cu semințe se 
închide, iar vântul o duce mai departe. Din 
popas în popas seminţele sunt scuturate pe 
tot drumul făcut de plantă. Mintea cea mai 
ascuţită a omului prevăzător în toate, nuar 
fi putut închipui mașini atât de măestriie, 
încât să nu lase să se deschidă fructele de- 
cât când trebue, când -vremea e potrivită 
pentru răspândire. 

In, mare parte vântul este puterea pe seama 
căruia se lasă planta ; în al doilea rând vin 
animalele, apoi apa. In sfârșit sunt plante 

care şa luat ele singure grija de a răspândi 
semințele, Una dintre acestea este „Copăce- 
lul“, plantă cu flori fel de fel colorate, care 
e răspândită în straturile dela noi, mai puţin 
în oraşe, mai mult la sate. li zice copăcel, 
pehtrucă se ţine dreaptă, ca un brădişor. Flo- 
rile mirositoare, albe, roşii, au una din, pe- 
tale ca un pinten ascuțit şi mant în jos. 
Fructul seamănă cu o bamă, + 
verde, păros şi abia se tine 
de codilă. Când a crescut bine, 
puțin de-l strângi între de- 
gete, îți umple masa la care 
stăi, cu seminţele împroșcate 
în toate părţile. Pereţii fruc- 
tului se îndoesc cu atâta pu- 
tere, se rup în fășii care se 
incovrigă repede, asvârlind 
semințele negre. care încotro. 
Când se usucă, nu așteaptă n Fig. 15 

f i ruct de slăbănog 
să-l atingă cineva. De la sine 
se desface asvârlind semințele şi cu mai mare 
putere. 

La fel își asvârle sămânța mușcata creaţă, 
Slăbănogul, Năprasnicul; cam la fel Topo- 
rașul de câmp. Slăbănogul, (fig. 13), cu floa- 
rea gaibănă spânzurată pe un picioruș sub- 
tire, pare că ar sta în vânt, i se zice în ști- 
ință, „Impatiens Nolitangere“. Nu mă atinge! 
fructul e așa de nerăbdător să și verse con- 
ținutul, încât când e copt se rupe în făşii, 
care se încovrigă cu putere, aşa că asvârle 
cine știe unde sămânţa (fig. 15). 

Arborele-cu-lapte din America de sud, în 

acelaş chip asvârle sămânţa până la 14 m. 
In musee, se iau mari precauțiuni pentru 
păstrarea fructului. De forma unui candalup, 
irebue legat bine cu sârmă, căci altfel val- 
vele din care e făcut se deschid brusc, și 
sàr cu putere în toate părțile, producând o 
detunătură ca de pistol. Geamurile dulapu- 
lui în care e închis, se duc în țăndări. 
Curios e și chipul cum își asvârle plesni- 
toarea seminţele. Această plantă creşte şi pe 


Fig 16. Tăetură în potirul de Teucrium, când fructul este asvârlit 


la noi, prin părţile nisipoase de pe ţărmul 
Mării, semănând cu bostanii. Când sa copt 
fructul, care are înfățișarea unei agrișe, prin 
locul unde se ţinea de codiță, seminţele sunt 
împroşcate cu putere până :la 2 m. produ- 
când o detunătură de plesnitoare, de unde 
și numele dat de popor. Multe plante. nea- 
muri cu urzica moartă (labiate), își asvârl se- 
mințele ca nişte mingi. Așa e la Teucrium 
Euganaeum. Codiţa ce poartă potirul uscat 
e ca o coardă. E de ajuns ea un val de vânt 
sau un animal să lovească buza de josa po- 
tirului. întoarsă ca o lingură. pentru .ca pu- 
terea de expansiune a codiţei să arvârle fruc- 
tul uscat care așteaptă în fundul cupei (fig. 
16). Şi câtă grije pune planta, pentruca să- 

mânța să nu se irosască. Pe stâncele mun- 
ților trăeşte planta numită Linariţă. Cât e 
înflorită, își îndoae ramurile spre lumină, 
spre'soare. Cum sau copt fructele, aceleaşi 
ramuri sunt îndoite spre întunericul crăpă- 
turilor de stâncă. Ai crede că vrea să le as- 
cundă ca pe o comoară de preţ. In crăpă- 
tura stâncei de piatră însă'este țărână nea- 
gră, plină de suc 
hrănitor. Seminţe- 
le ieșind din fruct, 
cad pe pământul 
cel bun și. astfel 
dacă ramurile ar 
fi rămas îndreptate 
către lumină şi 
soare, plesnind 
fructele, seminţele 
Sar fi resfirat în 
prăpastia muntelui 
ar fi căzut în pâ- Fig. 17. au ancoraţi în 

A undul apei 

râul dm vale, pe 

cetenele de brazi și moarlea lor eră sigură. 
Nu-ţi aduce aminte grija plantei, de acele 
vespi care înainte de a pune oule în cui- 
buri săpate în malul de lut, pregătește hrana 
puilor, aducându-le omizi numai paralizate 
printr'o împunsătură înveninată ? 

D'apoi plantele de apă? E o minune miş- 
carea lor și prevederea de a asigură încol- 
ţirea semințelor. Ciulinile (Colţarii, Cornacii, 
Castanele de baltă) de pe bălțile din Dobro- 
gea, dau fructe frumoase cu patru. colțuri 
prelungite (fig. 17). Acestea au nişte ancore 

care înțepenesc fructul în mâlul de pe fund, 
dar sunt și apărătoarele embrionului cu multă 
hrană lângă el, contra animalelor de apă. 

Sub apă se coace şi se răspândește să- 
mânța uneia din cele mai curioase plante 
din sudul Europei, Vallisneria spiralis, cân- 
tată de poeţi prin chipul cam se face fecum- 
daţia (fig. 18). 

Planta e complect sub apă. Frunzele ea 
niște cordele ies buchete-buchete. din trun- 
chiul scurt adâncit în mâl. Unele buchete 
port florile femeești în vârful unor ramuri 


Fig. 18. Floarea femeiască de Vallianeria încon- 
jurată de câte-va flori bărbătegti, 


lungi. Când floarea femeiască este gata să 
primească polenul, codița ei se lungeșşte, flo- 
ricica e scoasă la aer și la lumina soarelui. 
E ziua nunţii. Mirele este așteptat. El vine 
din fundul apei. Florile bărbătești strânse 
grămadă la capătul unei codițe scurte, când 
simt că au ajuns la maturitate, se desprind. 
O beşică de aer în fiecare, le ridică la faţa 
apei. Acolo se deschid; staminele au în vârf 
polenul. Roesc pe luciul apei, duse de vânt 
în toate părțile, până când dau peste floarea 

lemeiască, cu stigmatele lipicioase, răsfrânte, 
mari. Ziua nunţii, în bătaia soarelui, s'a tre- 
cut. Florile femeeşti se închid, codița lor 
lungă se suceşte din nou în spirală. Din a- 
erul cald ele sunt trase îndărăt în împărăția 
apelor, de unde nu vor mai ieși. Acolo se 
coace fructul, acolo se împrăștie semințele. 

E în totul asemănătoare această plantă cu 
albina harnică. Chemarea sub soare, în ziua 
nunții e asemenea sborului matcii în înălţi- 
mile eterate, în ploaia razelor de soare, mai 
sus, tot mai sus. Roiul trântorilor: greoi o 
urmează, se joacă în jurul ei, cum se joc 
pe ape purtate de vânt florile bărbătești. U- 
nul singur ajunge pe regină în sborul ei: e 
mirele dorit; după aceea regina se retrage 
în stup, cum se retrage floarea de Vallisne- 
ria în sânul apelor, Trântorii vor peri, după 
cum florile bărbătești ale Vallisneriei, rătă- 
cesc fără rost, purtate de valuri, până când 
putrezesc. De-o parte e voinţa, actul conști- 
ent, de ce sar da alt nume unor acte iden- 
tice din lumea plantelor ? Intr'o parte bucu- 
ria clipei este arătată prin sborul vioi, joc 
în aerul îmbălsămat, prin sunetul vesel al 
veşnicului cântec din natură ; dincoace bu- 
curia e mută, dar nu mai puţin întensă, iar 
cântecul nunții îl zic lăutarii ascunși în stw- 
tărişul din apropiere. 

Multe plante își lasă răspândirea fructelor 
în seama animalelor de tot soiul. Ce mai 
momeli când sămânța este coaptă, ce mai 
precauțiuni când e încă în lapte, ce mai 

meșteșuguri pentru ca răspândirea să se în- 
deplinească | 

Unele își îmbracă fructele în haine mai 
bătătoare la ochi chiar decât florile, își a- 
dună sucuri plăcute în carnea ce învăleşte 
sămânţa. Călinele sunt roşii, cireșele ca de 
mărgean ; porumbelele acoperite cu promo- 
roacă stau ciucure pe ramurile spinoase, după 
ce frunzele au căzut. Vișina e amărâie, ver- 
de, ascunsă între frunze, când embrionul e 
în formație; e rumănă, dulce, vizibilă, când 
sâmburele este copt. „Nu mă atinge“ spune 
în faza dintâi ; „lea-mă“ strigă păsărilor, o- 
mului, în faza de-a doua. Strălucesc ca măr- 
găritarele boabele de vâsc. 

Cari fructe nu sunt cărnoase, au toate câr- 
ligele din lume ca să se prindă de părul a- 
nimalelor 'ori chiar, mai greu, de penele pă- 
sărilor. Fructele de „brustur“ sunt vestile, 
căci mulţi copii şi-au tuns părul din pricina 
lor. Holera, Morcovul, Ungurașul, Turiţa-mare 
au fructele cu cârligașe mii. Uneori aseme- 
nea fructe sunt răspândite cu durere de că- 
tră animale. In Africa de sud sunt fructe 
care 'se înfig în nările vitelor; ca' de stre- 
chie apucate aleârgă bietele animale până 
ce scapă de asemenea nepoftiți musafiri, du- 
cându-i cine știe' unde. Dar planta ce do- 
rește alta ? In câmpiile Ungariei trăeşte o 
plantă Tribulis orientalis neam cu Colţii-ba- 
bei dela noi. Fructele ei au spini lungi. As- 
cunse sub năsip, sunt călcate de vite. Spi- 
nul intră în carne. Vita caută să se curețe 

de spini, fructul se rupe, dar e dus departe 
de locul unde s'a scuturat (fig. 19). 

Cu mult mai variate sunt mijloacele, când 
planta se lasă în sama vântului. Ea îl caută, 
se. întinde în bătaia lui, se ițeşte de după 
alta care i-ar ţineă adăpost. Ramurile ei mlă- 
dioase când sunt cu flori, devin rigide. Olo- 
vitură de vânt le face să scuture noianul 
seminţelor ascunse în pra 
fundul cutiuţelor ce le 
adăpostesc încă. Alte 
ori sămânța, fructul, 
au aripioare, au pufuri. ~" 
Din primăvară și până Fig. 19. Fructe de 
în toamnă cerul este Tribulis orientalis acoperite 

$ i în parte de nisip. 
plin de-asemenea mi- 
sionari înaripaţi ai lumei vegetale. Și iarăși 
ce mijloace pline de imaginaţie, nu întrebu- 
ințează natura așa de bogată în imaginaţie! 
Unele seminţe, lăţite, sunt ușoare ca firul de 
praf (0.000003 gr.) Multe fructe sunt purtate 
de aripi în zboruri uriaşe, din loc în loc. 
Ulmul, arțarul, bradul pe această cale se răs- 
pândesc. La cele mai multe, sunt adevărate 
parasoluri, asemenea celor cu care se lasă 
aeronauţii. Ce gingășie în construcţie pentru 
ca fructul să fie ușor ca un fulg, dar destul 
de solid peniru ca să nu se rupă lesne. Ce 
precauțiune pentruca asemenea gingașe ma- 
şine să nu fie fără folos stricate. 

Tot copilul cunoaşte baloanele de păpădie 
(fig. 21). Inainte ca alte plante din pajiște să 
crească, câmpul pare presărat cu beşici mari 
de. sopon, când cerul e senin. Puțin, puţin 

se înourează și baloanele au dispărut, înve- 
lite în hangarul lor, format din trunzișoarele 
verzi de sub floare. Cea mai mare sensibi- 
litate au aceste apărătoare minunate! lar 
când vântișorul cel mai slab le suflă, e plin 
văzduhul de fulgit albi ce poartă cu ei na- 
cela în care stă puişorul. Peste dealuri şi 
case, peste râuri și iazuri plutesc răspândi- 
torii de seminţe, până când 
fructul cade, iar țesttul fin de 
fire ca de paianjen rătăceşie în 
- zarea neslârșită ori rămâne ani- 
> nst de firele uscate de. iarbă, 
de funigeii întinşi în pânză rară 
pe câmpvrile arse. Maj toate 
neamurile păpădiei, la fel își 
trirret în pribegie copilașii pen- 
tru care s'au trudit o vară în- 
treagă. Dar de ar fi numaiele! 

Ninge vara ca fulgii de scamă 

Fig. 20. Fructe Ce învăluie semințele de, plop. 

de păpădie La bumbac, omul le pândește 

şi când sunt gata să-şi iee zbo- 
rul în neştire, pune mâna pe ele, le des- 
bracă de haina lor uşoară, din care își ţese 
el pânzeturile cele mai fine. 

Nu ar mai fi de terminat cu înşirarea fe- 
luritelor chipuri de răspândire ale semințe- 
lor. Dacă sar puleă da aici desemnurile toate, 
ar rămâneă cititorul minunat de prevederea 
naturii pentru cele mai mici amănunțimi. 
Un puf, privit cu lupa, te face să socoţi de 
mărunțișuri cea mai fină lucrare de meca- 
nică, ieșită din mâna omului. Penele păsări- 

lor sunt grosolane unelte, față de firişoarele 
ca de paianjen care se sprijină una de alta 
pentru a formă o umbrelă de dantelă, sub 
care se leagănă fructul în vânt. 

Voi încheiă acest capitol cu două exem- 
ple minunate. Unul, luat din depărtări, te 
face să nu poți vedeă o deosebire între plantă 
şi animal. Poţi spune fără exagerare: să- 
mânța ştie ce face, alegându-şi locul de în- 
colţire. In scutecile apărătoare ale puişoru- 
lui din :sămânţă, se ascunde un embrion de 
voință. E un soi de vâsc, al cărui fruct cu 
o singură sămânță, este tot lipicios. Fructul 
cade și se prinde de o creangă. Sămânța în- 
colțilă în scurtă vreme, iar rădăcioară, um- 
flată la cap ca o ventuză, „cearcă“ dacă e 
bun locul unde trebue să se fixeze. Dacă nu 
e pentru dânsa, rădăcina ceva crescută, din 
îndoită cum eră, se îndreaptă, ridicând ast- 
fel și sămânța. Se îndoaie în altă direcţie, 
lipește sămânţa.în alt loc, după care și ven- 
tuza rădăcioarei, deslipindu- se din locul din- 
tâi, se prinde ceva mai încolo. In chipul a- 
cesta sămânța se mișcă din loc în loc, ca o 
omidă ori lipitoare, până ce găsește punc- 
tul prielnic, pentruca rădăcina să străbată în 
inima crenguței. Orice comentarii sunt de 
prisos. Planta se mișcă, alegându-și locul. 

Cam tot așa de ingenios alcătuită este 
fructul uscat de Nagară ale cărei pistiluri 
lungi ca și mălasa păpușoiului, se lasă clă- 
tnate, netezite de vânt, care alunecă peste 
coama mătăsoasă a plantei atât de obişnuită 

de des pomenită în poeziile fnoastre popu- 
lare. 

Fructul se poate uşor smulge, căci doar 
când e copt, se, dă și el în seama vântului. 
Punând un asemenea fruct pe o foaie de 
hârtie şi uitându-ne cu o lupă, Doamne Sfinte, 
ce complicate înfățișări se văd sub aparenţa 
simplă. 

Fructul ca de ovăz, ascuţit, are aproape 


Bae E 
Fig. 21. Un fruct de nagară. 


de vârf câțiva ţepi întorși în sus, întocmai 
ca o săgeată cu mai multe crestături, cum 
o făceau oamenii primitivi, ca să nu poată 
lesne ieși din carnea vânatului. 

Fructul se prelungeşte într'un fir întins ca 
o coardă cu câteva sucituri în cale ; firul clă- 
tinat de vânt nu e ca o simplă aţă de mă- 
tase ci ca o pană subțire, având în tot lun- 
gul ei firișoare scurte dar rigide (fig. 21). 

Vântul îl ea şi-l ridică în aer. Când valul 
aerului nu-l mai cuprinde, el cade la pă- 
mânt, ca o săgeată, înfigându-se cu vârful 

ascuţit. Firul lung ca de mătasă ajunge cu 
capătul său de un paiu uscat, sprijinindu-se 
pe el cu ajutorul perilor fini. Când dăo 
bură de ploaie, sau când cade roua, ume- 
zeala face ca spirala strânsă din apropierea 
fructului, să se întindă. Fructul este înfipt 
mai adânc în pământ. Căngile dela vârful 
fructului îl opresc să salte îndărăt; dimpo- 
trivă îi înlesnesc să se afunde tot mai mult 
în țărnă. 
* 
x x 


Și iată cum trecând peste miriștea aproape 
uscată, socotită ca un cimitir, viața latentă 
cuprinsă în firul de sămânță se întâlnește la 
fiecare pas. Nu este moartea care planează 
peste câmpurile gata să primească giulgiul 
iernei. Este desfășurarea celor mai abile mij- 
loace pentru ca continuarea vieţii să fie a- 
sigurată. Chiar în toiul iernii, grija mamei 
pentru copiii ei fără glas nu a încetat. Fruc- 
tele de măcieş strălucesc mai îmbujorate din 
câmpul albului omăt, ademenind păsările, 
iar stiglețul cu haina-i frumoasă, căutându-și 
câte-va seminţi de hrană în grămăgioara de 
fructe ale brusturelui pudrat cu omăt, ru 
face decât să resfire pe celelalte și să le îm- 
prăștie pe pământ. Din copiii cei mulți, unii 
se sacrifică pentruca alţii să continue spița 
neamului. 


Fig. 22. Fruct de holeră, 

PLANTE CARNIVORE 


Natura prezintă atâtea contraste | Atâtea 
complexităţi în indeplinirea acelorași legi se 
observă, încât mintea cea mai ordonată perde 
orice criteriu de despărţire” în lumea variată 
a ființelor. Ce e animal? Ce e plantă? Care 
este limita lor de despărțire? Care sunt feno- 
menele ce le sunt proprii fiecăreia? La cea 
mai rigidă îngrămădire de caractere pentru 
anele, se ițeste de undeva o excepţie, care dă- 
râmă totul. Animalele se mișcă din loc în loc, 
plantele stau fixate de un suport. Dar florile 
variate ale coralilor? Dar sporii vioi de alge? 
Animalele se hrănesc cu produsele de sin- 
teză ale plantelor fie deadreptul — ierbi- 
vore — fie dela alte animale—carnivore.— 
Plantele din potrivă trag elemente sau cor- 
puri minerale și printrun procedeu minu- 
nat, nu în totul destăinuit, le unesc în bobul 
microscopic de clurofil, formând corpuri or- 
ganice, hrănitoare Dar ciupercile? Dar plan- 
tele parasite? Animalele simt, reacţionează, 
aleg. Dar păpădia care prevesteşte ploaia, 
închizându-și baloanele de pufuri? Dar „Bună 

diminpa care-şi deschide frumos leicele lor 
roșii, albastre, albe, înveselindu-ți privirea 
cum deschizi ochii? 

Toate se pierd într'o încurcătură care de- 
zarmează cea mai strânsă logică și te face 
să te gândești la artificialitatea diviziunilor, 
a clasificărilor de fenomene. In totul luată, 
natura apare ca un tablou măestrit, în care 
tonalitatea culorilor separă forme ce par 
distincte. 

„Caractere de animale“ se găsesc la plante, 
caractere de plante se găsesc la animale. Ici 
anumită gamă e mai distinctă, dincolo anu- 
mită notă e în relief, dar urechea fină poate 
priride toată seria acelor note care vibrează 
în unison, măcar că aparţin la trepte deo- 
sebite. Totul e o armonioasă legătură între 
forme şi manifestaţiuni de viaţă, ici mai a- 
tenuate, dincolo mai intonate, ca şi într'o 
orchestră în care cu atenţie poţi urmări me- 
lodia aceluiași instrument, presărată în com- 
plexul de tonuri măestrit îmbinate care dau 
melodia generală. 


Prin locurile umede din unele părţi ale 
munţilor noștri, la Șarul-Dornei, pe Barnarul 
mic sau la Crasna în Gorj, la poalele mun- 
plor, printre mușchii destul de desvoltați 
pentru ca să formeze un început de turbării, 
creşte o plantă căreia poporul în zice „Rbua- 
Cerului“ (Drosera rotundifolia). E o "plantă 
micuță, cu frunze în forma unor lingurițe, 

întinse la pământ și ieșind toate dinřfacelaş 
loc (fig. 23). Din mijlocul lor, prin luna lui 
Julie, resar florile mici, albe, strânsejciucură 
la vârful unei crenguţe netede. Când soa- 
rele le bate, pe limbul lat al frunzelor, stră- 
lucesc niște stropi | 

cleioși la vârful unor 
perișori umflați la 
capăt, presăraţi pe 
toată fața de 'sus a 
frunzei. Ai zice mai 
degrabă că e o pânză 
de paianjen, cum se 
vede des spre toam- 
nă, întinsă între mus- 
chi, pe firele căreia 
se înşiră stropi de 
rouă, ca nişte șira- 
guri de mici dia- 
mante. Nu e aţă de 
paianjen, dar e plasă 
pentru peirea insec- 
telor.  Gâzele mă- 
runte, o musculiță 
ori o furnică, ade- | AA 
menite de stropii `. HRT 


îm Ti 
strălucitori, sunt a- Sé 


trase, crezând că vor 
da de ùn suc dulce. 
Dau de moarte. Abea sa lăsat pe frunză și 
se sbat în zadar, picioarele și aripele prin- 
zându-se de sucul, lipicios. 

Minunea de acum începe. Perişorii, sim- 
țind prada, încep să se mişte. Intăi cei di- 


Fig. 3. Roua-Cerului, 

rect înștiinţaţi, se îndoaie încetişor peste cor- 
pul inseciei. Vestea e dată în lumea perilor. 
Rând pe rând, dela cei mai mici, mai din- 
spre centru, la cei mai mari dinspre mar- 
gine, ei se îndoaie, prinzând insecta în mij- 
ipcul lor. După un ceas (Darwin a avut răb- 
dare să măsoare timpul) insecta este nemiș- 
cată, învălită de gămăliile tuturor perişorilor. 
După altă bucată de vreme, chiar frunza se 
încavoaie dinspre margini, cum ar face co- 
pilul care prinde musca în palmă. Insecta e 
înmormântată. La o zidouă după aceia, 
trunza se desdoaie, perișorii se ridică, dar 
din biata insectă imprudentă n'a -mai rămas 
decât scheletul de chitină nemistuibi!. Crima 
s'a făptuit; Roua Cerului răzbună toate plan- 
tele distruse de erbivore. 

E vădit lucru că 'această plantă s'a hrănit 
cu substanțele azotoase care formează cor- 
pul insectei; ea este carnivoră | Planta simte 
prezența pradei; mai mult, ea ştie să aleagă 
între o insectă, o bucăţică de carne crudă 
şi un fir de prat sau o bucăţică de steclă. 
In ultimul caz perişorii nu se îndoaie. Sen- 
sibilitatea. e generală; ea se transmite dela 
perișor la perișor, ba chiar dela frunză-la 
frunză. Când insecta e mai mare, o muscă 
ori o albină, când frunza nu o poate cu- 
prinde, cere ajutorul altor frunze, care se 
îndoaie, se apleacă spre corpul insectei. Toată 
planta devine ca o capcană. Perișorii, cât 
sunt liniștiți, dau din ei picătura cleioasă 
dia vârf, pe faţa cărora jucându-se razele 
soarelui, scot cele mai frumoase şi ademe- 

nitoare culori. Momeala e gata. După ce prind 
insecta și o ţin în nemișcare, perișorii se- 
eretă un lichid limped:, la fel cu acela văr- 
sat îa intestinul animalelor spre a atacă şi 
peptoniza albumina, făcând'o mistuibilă. Tot 
prin perișori „carnea“ lichefată a insectei, 
este absorbită în plantă. După ce șau înde- 
plinit trista meserie, se ridică din nou. Din 
nou dau din ele sucul cleios, în care bat ra- 
zele soarelui. Îți aduce aminte de mâţa care 
după ce a pândit, a prins și sa ospătat cu 
şcricelul imprudent, se întoarce liniştită lângă 
vatră, lingându și botul și continuând să toarcă 
la căldură! 

„Roua-Cerului“ nu e singura plantă carnj- 
voră dela noi. Mai sunt și aitele; dar nici 
una nı are atâta măesirie în prins și mis- 
tuit insectele. 

Tot prin locurile muntoase trăeşte Foala- 
„grasă (Pinguicola); ca şi Roua-cerului nu 
are decât câteva frunze lunguaţe, grase, pare 
că sunt de ceară cu care și seamănă la cu- 
loare. De îndată ce simte o gâzuliţă, frunza 
se suceşte încet încet, o cuprinde în corne- 
tul format, o inădușă, o mistuie și apoi ia: 
răşi încet se desfă:oară la loc. Adevărat: 
„Nu şiiu, nam văzut“. 

trăţelul-de baltă e și mai și. El are două 
suiuri de frunze, care nu es din apă. Unele 
sunt subțiri. ca niște fire; altele sunt adevă- 
rate capcane. De forma unor beșicuţi, au la 
un capăt o mică deschidere. Animalele mici 
de apă, ademenite de nişte firişoare din ju: 


r 


rul deschizăturei capcanei, trag într’acọlo şi 

găsesc, ca şi șoarecele, intrarea slobodă. După 
ce a cutreerat cămara goală, dă să iasă în- 
dărăt. Dar de unde să mai poată ieși, căci 
intrarea pe dinlăuntru, este înzestrată cu alţi 
perișori, cu vârful în spre golul închisorii, ca 
niște gratii opritoare. Se sbat insectele în- 
lăuntru cât se sbat, dar la cele din urmă 
cad înăbușite, iar niște ghinduri presărate 
pe fața lăuntrică a păretelui dând din ele 
sucul mistuitor, atacă partea 
» cărnoasă. Insecta şa găsit mor- 
mântul. 

Mai minunate sunt plantele 
carnivore din ţările calde, unde 
sunt multe insecte. Fel de fel 
de ademeniri întrebuințează 
planta. 

Pe stâncile din Portugalia, 
trăeşte Drossophyilum, prinză- 
O tade toare de muște. Țăranii diri par- 

Dionaea cu tea locului chiar le întrebuin- 

capcana dela teazà în acest scop, spânzurân- 

vârf ; alăturea 

chioul cum se dule la ferestre. Tot trupul 

închid cele 2 plantei e un mănunchiu de sferi 

jumătăţi ale i . A . . 

frunzei © verzi, muia e în clei. Vai de 

musculița ade wenită Se lipește 

de frunză și acolo se sbate. Numai pieiea 

critinoasă rămâne din ea. Carnea e supiă, 
căci planta este nesățioasă. 

Mai departe, în Oceania, în insulele Caro- 
line, trăește o plartă numită Dionaea mus- 
cicapa. E mcută şi seamănă la port cu Roua- 
cerului. Frunzele însă sunt mai minunate. 
Vârful lor este lățit în fovmă de tartaji aes- 

chiși. Pe margine e dințată iar pe fiecare 
jumătate de frunză se află vreo 2—3 peri- 
șori foarte sensibili. Abea s'a lăsat o muscă 
pe frunză, şi ea a fost simțită. Cât clipeşti 
din ochi, cele două jumătăți se închid așă 
de bine ca şi când am închide palmele şi 
am trece degete printre degete. Insecta e 
prinsă; nare încotro. Când părțile frunzei 
se desfac, din insectă iarăși n'a rămas decât 
coaja. Planta e aşă de sensibilă, așă de iute 
și de des se închide, încât repede se obo- 
sește. Noroc că alte frunze cresc 
la loc, tinere, uşor iritabile. 
Dacă .Dionaea prinde muștele 
cum făceă Creangă când eră pus 
să înveţe ceaslovul, alte plante de 
prin arhipelagul Malaez, prind in- 
sectele după sistemul gropilor de  Margenea ul- 
lupi. gandul, de 
= Una din ele, Nepenthes, are ic 
frunzele terminate la vârf printr'un soiu de 
ulcior ; alte ori samănă bine cu o halbă de 
bere, mai cu seamă că au vn capac, care le 
apără de ploaie. Margenea ulciorului este lu- 
ciată, pare că ar fi dată cu ceară şi'așă res- 
frântă, încât insecta ce sa aşezat pe ea, e 
cu neputinţă să nu alunece în ulcior (fig. 25). 
Sărmana | Ademenită de miros ca de floare, 
de culoarea bătătoare la ochi a margenei 
ulciorului, uns uneori cu miere, ea își gă- 
seşte moartea în fundul groapei plină cu un 
suc secretat de ghinduri. E înecată ca și şoa- 
recul prins într'o capcană cu apă. Dar în 
acel suc, se află și o parte mistuitoare; car- 

nea muiată de sucuri este astfel absorbită 
de planiă. Une ori ulciorul frunzei se umple 
cu insecte. Unele animale insectivore, vin să 
iea deagata hrana îngrămădită prin vicleşu- 
gul plantei, dar sunt pedepsite rău şi altă- 
dată nu mai cearcă. Sub ulcior, la unele 
plante dinire acesiea, se găsesc niște spini 
ascuțiți, care fac să le treacă animalelor 
poita de venit a doua oară. Câlă prevedere! 
Câtă măestrie ìn toate! Albina care înțeapă 
cu acul ei veninos musatrul nepoftit la stiu- 
beiu, prin ce se deosebește de planta mută 
care-și apără la fel provizia de hrană a se- 
mințelor ei? Omul primitiv care sapă groapa 
pertru lup, urs ori elefant, arată mai puţină 
dibăcie decât planta fără creer, care își are 
Imargenea groapei frecată cu ceară, boită ca 
o floare, unsă, sub buza resfrântă, cu miere 
şi uneori parfuwată chiar ca o corolă. In- 
secta isteaţă, aibina precaută, cade înşelată 
de atâta vicleşug, găsindu Şi moartea în pa- 
harul ademenitor, în cupa plină cu otravâ. 
Nici nu ş-a luat bine de scamă că e trasă 
în cu să, abea sa aşezat pe f'unza în formă 
de floare şi... e prea tâ'ziu. Culcarea, mije- 
rea, parfnmul au atras-o la peire. 

E cea mai desăvârşită organ'zaţie de luptă 
intre plante şi animalele prevăzule cu creer, 
simțuri și organe de mişcare. „Adaptarea la 
mediu“ spare aici o explicare prin cuvinte 
goale. După cum pe la mijlocul veacului al 
19-lea s'au găsit botanişti care să socolească 
drept prostii relatările despre plantele car- 

nivore, tot așă în fața măestriei desfășurată 
de plantă, azi, omul de ştiinţă, neavând încă 
curajul de a crede în inteligența plantelor, 
se mulțumeșie a întrebuinţă cuvinte care nu 
explică nimic din ceia ce el minuţios ob- 
servă. Taina sufletului plantei rămâne încă 
tot ascunsă. 


Fig 26. Frunză de 
Nepenthes. 

CUCURBEȚICA 


E o plantă modestă, adecă nu atrage a- 
tenția nici prin flori boghioase, nici prin mi- 
ros plăcut. Totuși e unul din exemplele dese 
din natură, că nu numai ce străluceşte are 
preț, iar însușiri curioase se pot găsi chiar 
la o plantă a cărei întâţișare nu te oprește 
d'n drum. Crește prin vii, prin terenurile ne- 
cultivate. Frunzele ei, asemenea celor de li- 
lac, sunt așă așezate încât picătura de ploaie, 
se scurge în jos, dealungul trunchiului, drept 
la rădăcină. Scurgerea e lesnicioasă. căci su- 
pratlața frunzei e netedă, lucioasă, pure că 
ar fi ceruilă Cât de mare secetă să fie, ea: 
crește în voie, nesupărată de nimeni. Un mi- 
ros greoi o apără contra lăcomiei oricărei 
vile, cât de nepretenţioasă ar fi la mâncare. 

Importante sunt florile. Intr'această pri- 
virță e una din plantele cele mai pline de 
şiretenie, din câte se găsesc la noi. Nici nu 
ai crede după aparenţă. Dealtfel e rătăcită 
prin meleagurile noastre, căci neamurile ei 
sunt răspândite mai mult prin ţările depăr- 
tate unde este căldură, umbră și umezeală. 

Floarea e o adevărată capcană pentru mus- 
culițe. Ea nu te chiamă prin parfum, ca al- 
tele. Cu totul din potrivă. Florile, de culoare 
galbănă verzue, şterse, nebăgate în samă, 
împrăștie un miros neplăcut, de putregai. Se 
pare că tocmai prin acest miros atrage mus- 
culițele care obișnuit se roesc în jurul ca- 
davrelor putrede. Ademenite în acest chip, 
aceste insecte sunt silite să aducă florii ser- 
viciul pe care vecina ei cicoarea îl cere de 
la insecte mai mari, mai oacheșe, vioaie. 

Corola e în formă de cornet cu marginea 
lungită ca o ureche de epure. Musculiţa in- 
tră, nebănuind nimic. Ea alunecă 
pe faţa lăuntrică, luciată, a florii. 
Drumul e deschis. In gâtul lung al 
leicei se află, e dreptul, o pădure 
de perișori, dar care sunt îndrep- 
taţi cu vârful în jos. Musculiţa poate 
străbate printre ei. Dacă sar răs- 

| gândi și i-ar veni pofta să se în- 
“7  toarcă din drum, i-ar fi mai greu, 
/ ar opri-o vârful sulițelor ascuțite. E 
/ împinsă astfel, vrând-nevrând tot 
g înainte, amăgită de mirosul care se 

Fig. 2720 sidică din adâncul florii, umflat ca o 
cucurbețică minge. Acolo este Închisoarea in- 

lang.  Sectei; acolo se găsește stigmatul 

scurt, lipicios, ca o coloană pusă în 
mijlocul rotondei, în care insecta are spațiu 
îndestul să se sbată ori să se preumble după 
pofta inimii. Planta nici nu doreşte altă ceva. 
Pentru ca prizoniera să nu bage în samă ne- 
plăcuta-i situaţiune, pentru ca serviciul cerut 


M 

de plantă să nu i se pară prea samavolnic, 
din păreţii rotondei picură un suc hrănitor, 
fabricat anume peniru musafir. Amăgirea in- 
sectei esie complectă. In substanţele orga- 
nice supuse putrezirei se desvoliă căldură 
pe lângă mirosul caracteristic. Pare că și 
planta ar ști în ce obiceiuri trăeşte insecta, 
căci în închisoarea vremelnică pe lângă mi- 
rosul de putrezăciune, se desvollă şi ceva 
căldură, mai mult decât în alte flori. Totul 
e ticluit așă, încât in- 
secta să nu-și deie samă 
lesne că este întemni- 
tată într'o tainiță a- 
dâncă. Inșelată, insecta WM Wae 
se crede în mediul ei Aan <i> 
natural. | 

Dacă a vizitat mai 
înainte altă floare şi e Fig. 28. Flori de 
plină cu polen, când Cucurbeţică. Cea de jos îşi 
se preumblă, oricum are închisă intrarea, 
neliniștită, pășește şi 
peste stigmatul lipicios, deschis, de care se 
prind câte-va fire de polen. Fecundatia s'a 
înfăptuit ; stigmatul nu mai are nici un rost; 
el se închide. Totuşi floarea nu dă drumul 
insectei, căci vrea să o încarce şi cu pole- 
nul ei, spre a-l duce în altă floare. Solidari- 
tatea ce există între părțile aceleași plante 
o silește la aceasta. 

Indată ce s'a închis stigmatul, se deschid 
anterele de sub el. Insecta se umple cu pra- 
iul galben. Numai după aceasta ea este li- 
beră. Perişorii de pază se veștejesc, canalul 

către lumină este fără piedici. Mai mult încă; 
insectei i-ar veni greu să urce peretele lu- 
cios pe care a alunecat când sa vârât. Te 
minunezi de coincidenţă, fiind greu iarăși să 
spui că floarea își dă seama de acest lucru; 
dar ea se apleacă în jos cu totul, înlesnind 
ieșirea musafirului. Nemai având nevoie de 
alți vizitatori, margenea florii se îndoaie, ca 
un copac, închizând gura pe unde ar putea 
intră o altă insectă. Musculiţa scăpată din 
închisoare, nu prinde minte. 

Dacă mirosul altei flori mai tinere e mai 
ademenitor, ori poate fiindcă sucul cu care 
a fost hrănită i-a plăcut prea mult, abeă a 
eşit din prima floare, se bagă în alta, ducând 
cu ea polenul dela cea dintăi. Și în acest 
chip fecundaţia încrucișată are loc. Insecta e 
un instrument. In raportul dintre plantă și 
animal, prima este agentul activ. Dacă ar fi 
să putem întrebuința cuvinte ca și pentru 
oameni, am puteă fără greș spune că planta 
conștient înșală insecta, folosindu-se de lă- 
comia ei. Deşi aceasta are un sistem ner- 
vos, deşi creerul ei poate funcţionă, ea e 
sclava ademenirilor florii, e purtată de nas 
și joacă aşă cum i se cântă. 

Rolurile sunt răsturnate, iar cucurbeţica e 
dovada vie a superiorității plantei fără ce- 
lule nervoase specializate, asupra insectei cu 
o constituție anatomică întru nimic deose- 
bită de a furnicei ori a albinei. 

LUPTA INTRE PLANTE ȘI ANIMALE 


Și deal şi câmpie-aromeste 
Visând cât de vesel doineşte 
Racoareu 'n amurg. 
oșbuc). 


t 

Când cerul e mai liniștit și acoperit cu un 
imens baldachin albastru, pământul fume- 
gând de înfierbântat ce e, când muncitorul 
se odihneşte adăpostit la umbra unui snop, 
iar tăcerea nopții cuprinde firea în flacări, 
atunci e clipa cea mai de chin a plantei. 
Fierbințeala soarelui care o învălue, îi suge 
ultima picătură din sevă prefăcând-o în boa- 
rea, Care joacă la fața pământului însetat și 
el. In vreme când alte vietăți se pot feri de 
dogoreala soarelui, ea trebue să steă în plină 
bătaie a razelor, închizându-şi cât mai er- 
metic ferestruicele ce străbat pelița frunze- 
lor ei. 

Toate mijloacele le întrebuințează pentru 
a sc apără; Işi unge frunzele ,cu ceară ori 
cu un.soiu de oloiu; le înveleşte peste tot 
cu peri încâlciți, cum e la cunoscuta Floa- 
rea Reginei; reduce organele prin care se 

Toate poziţiunile le iau. Plantele numite 
busole din stepele Americei au frunzele așă 
așezate încât fețele lor sunt îndreptate spre 
răsărit şi apus. Când soarele e sus, nu le 
bate decât în dungă şi nu le suze prea multă 
apă. Cam la fel e Calapărul dela noi. Teiul- 
alb când e bătut de soare își ţine frunzele 
vertical, de altfel cum e și la Fasole în tim- 
pul căldurii. 

Ca și aniamlele, planta se fereşte cum 
poate de bătaia mare a soarelui; se strădu- 
ește fel și chipuri, se încovoae, se pune la 
umbra alteia. Nu respiră ușurată că a scă- 
pat de o zi grea, de cât când ceața a- 
murgului se lasă și picătura de rouâ o în- 
viorează. Cu cât nesaţ nu o prinde! Cât 
meșteşug nu pune ca să nu piardă broboana 
cea mai slabă, să o ducă dealungul trunchiu- 
lui spre rădăcina care nu mai are ce suge 
din pământul ca de cremene. 

Plantele se luptă cu aerul: lupta e mai 
intensă decât la animale. Dar viața plantei 
nu este decât o continuă luptă. Una cualta 
se luptă de la spațiul restrâns, de la aer și 
lumină : se luptă cu pământul d.n care soar- 
be cea mai slabă urmă de umezeală; se 
luptă în sfârșit cu animalele și cu omul, duș- 
manii cei mai răi, căci întro clipă îi fură 
podoaba florilor, fabrica hranei, nimicind 
speranța de un an şi periclitând chiar viaţa 
neamului. 

Ca urmare a acestor necontenite lupte, a 
acestor frământări de zi şi noapte, este toc- 
mai variaţiunea formei ei, caracteristica în- 

făţişării. Dar nici planta nu se lasă ușor ră- 
pusă. Datoria față de viaţă, ș'o îndeplineşte 
până în ceasul cel de pe urmă. Ea nu poate 
fugi, nu poate ţipă, nu se poate ascunde. 
Lupta ei e mai eroică stând locului și apă- 
rându-se. De cele mai multe ori, învinge.. 


=] 
x ix 


Armele plantei în iupia ei cu animalele 
sunt felurite, după natura dușmanului. Unele 
sunt la față, allele sunt ascunse; unele au e- 
fect imediat, altele pedepsesc cu moartea. 
Armele sunt răspândıle peste toată fața pian- 
tei sau sunt restrânse acolo unde e ceva de 
apărat, mai gingaș, mai important. Une ori 
planta își fabrică arme anumite, alteori își 
schimbă părţi din ea în arme sau își schim- 
bă întreg trupul ei întrun arsenal de neîn- 
vins. Cactușşii din regiunile aride ale Mexi- 
cului, de mult ar fi dispărut, dacă trunchiul 
cu rezervă de apă scumpă nu ar fi numai 
ghimpi — frunze modificate. Mor de sete er- 
bivorele din preajma lor, dar nu se încu- 
metă să sufere durerea vie a botului însân- 
gerat de ţepi. Numai caii — la mare nevoe 
— asvârl cu picioarele dindărăt în trunchiul 
umflat, plin de apă, rezervor umplut pică- 
tură cu picătură. Copitele îi apără întru cât- 
va, iar împunsăturile ţepilor sunt mai puţin 
periculoase. 

Cea mai simplă armă de apărare a plan- 
tei sunt perii, Celulele epidermice cresc mai 
tare, iau forme variate, se întăresc, au vâr- 

ful ascuţit, alteori sunt ca firele de pâslă, 
îndoite în sus, ori în jos cum e nevoia. Pui 
mâna pe un curpăn de bostan să-l 
aşezi cum trebue ; îl lași repede jos. 
Cum te atingi de el, cum te înțepi. 
Ce om nu se urzică ? Stau urzicile 
în jurul stânelor, ca dudăul. Nimeni 
nu se atinge Ge ele; le ocolește pare 
că ar fi foc. Și doar apărarea e nu- 
mai prin nişte perișori, îndreptați 
în sus, în formă de fiolă. Pântecul 
”  fiolei cuprinde otrava: acidul for- 
Fig. 29. Vàr- mic. Gâtul fiolei, lung, e ca de sti- 
fai unai spin clă, căci ușor se sfarmă fiind întă- 
e Cactus 
(Opuntia) rit de o materie silicioasă. Gura fi- 
olei, e topită, închisă. Te atingi de 
ea? Vâriul ascuţit intră în piele, se rupe, 
conținutul otrăvitor se varsă în rană. A do- 
ua oară, bagi în seamă unde se 
află urzici | 
Lumânărica nu urzică, dar 
totuşi crește în tihnă, înălțân- 
du-şi trunchiul acoperit cu flo- 
ricelele galbene ce stau ciucură 
ca o flacără lungă. Nicio vită 
cât de flămândă să fie, nu se 
anină de frunzele ei late, pu- 
foase, pare că ar fi acoperite 
cu scamă (fig. 31). Dacă din în- 
tâmplare au prins cu botul vâr- 
ful unei frunze, nu mai știe cum 
să scape de perii de pe ea, ra- 2.30.D 
mificați, subțiri, încâlciți, care De-a Da priar 


se împrăştie în gură. Altădată ; = ua el e 

vita, pățită, o ocoleşte, iar lumânărica stă 
mândră în mijlocul câmpului ars de soare, 
tuns de buzele şi dinţii oilor. 

Sunt multe, plantele care-și datoresc scă- 
parea lor perișorilor aspri; ei acopăr frun- 
zele și chiar trupul tot, ca o perie. E cea 
mai simplă formă de apărare împotriva ne- 
poftiților. 

Un grad mai înaintat sunt spinii, suliți te- 
mute de orice animal, 
puse de plantă mai rar 
peste tot trupul. N'are 
pentru ce să facă iro- 
sală. Le așază numai 
unde trebue. Uneori 
crestăturile frunzelor 
sunt terminate prin ace 
asruț'te. Aşa e la Spin 
(Carduus), care dinca- 7, 31, Perii ramitieaţi 
uza aceasta creşte ne- de lumanărică 
supărat, ajungând prin 
stepa Bărăganului sau prin locurile neculti- 
vate din regiunea stepelor, până la 2 metri 
înălțime. Așa sunt diferitele soiuri de sca- 
iuri, poporul dând acest nume la forme di- 
ferite (Cirsium, Onopondon) de plante. 

Holera este la noi tipul cel mai caracte- 
ristic și aduce aminte de unele plante din 
regiunile tropicale, a căror ramuri sunt nu- 
mai spini. Stau tufele nesupărate de nimeni, 
căci sunt apărate de sulițele galbene, lungi, 
reslețite peste tot trupul plantei. Alteori, du- 
pă cum am spus, spinii nu sunt decât unde 
şi unde presăraţi, acolo unde este nevoie să 

apere ceva. La salcâm, cei doi spini scurți 
dar răi, care se găsesc la baza frunzei, apără 
mugurul, iar la Drăcilă, mugurii sunt păziți 
de trei spini lungi, ascuțiți, ca nişte ace. La 
Centaurea, (scai galben), frumoasă, florile de 
culoarea alămâii, sunt învelite în ghemul de 
la vârful ramurilor, acoperit cu fina dantelă 
a bracteelor; unele din aceste se termină, 
la capăt, printr'un spin așa de subțire, as- 
cuţit, încât florile sunt sub paza celor mai 
tăioase baionete. Nimeni nu le-ar atacă, pen- 
tru nimica 'n lume. 

Omul se serveşte uneori de aceste arme 
nâturale ale plantelor peniru ca să-şi apere 
avutul lui. Un gard viu de măcieş ori de 
Glediischia cu spinii ramificaţi. face cât și 
un gard de sârmă ghimpată. Nu poate trece 
nimeni prin el, fără să nu capete sgâriituri 
adânci, uneori destul de periculoase. Dar po- 
rumbeii, perii pădureţi, ce mai arme sigure 
au, ca să se apere contra prădăciunii | 

Plante cu peri sau mai ales cu spini, sunt 
relativ puţine. S'ar crede că lumea cealaltă 
de plante, stau aşa, liniștite, lăsându-se pradă 
oricărui animal, fără să încerce a-și apără 
viața, murind fără luptă, tăcute, ca niște vite 
duse la tăietoare. Nimic mai înșelător! 

Măcrișul (Oxalis) ce seamănă la frunză cu 
trifoiul, ar fi mâncat de multe animale, dacă 
în țesutul frunzelor lui nu ar aveă niște tes- 
tele de ace subțiri ca firele de păr, făcute 
din cristali ascuţiţi la capete de oxalat de 
calciu. Când frunza e sfărmată în gură, acele 
se împrăștie, intră în gingii, în limbă, în 

pielea subțire ce căplușeşte gura, aducând 
mâncărime, iritațiunî, de care îi e lehamite 
animalului. Mai bine se lipseşte de aseme- 
nea hrană. Atâta doar cere și planta, să fie 
lăsată 'n pace. 

D'apoi frunzele tăioase de iarbă sau chiar 
de păpuşoi. Dacă nu bagi în seamă și dai 
cu degetul pe dunga trunzei, tăetura e gata. 
In țesutul frunzei sunt materii silicioase, care 
o întăresc și o fac ascuţită ca un brici, sau 
pe marginea ei se găsesc dinţi ca de ferăs- 
trău, mărunți, cu vârful întărit (fig. 32). Mij- 


Fig. 32. Dinţi mărunți întăriţi 
prin silice dela Rogoz. 


loacele de apărare sunt variate la infinit. 
Prin fânețele, pășunele dela câmpii și din 
munți, trăesc la noi două plante cărora po- 
porul le-a dat acelaş nume: Lipicioasă. A- 
mândouă sunt din neamul garofiței, deose- 
bindu-se prin potirul umflat. Ele își apără 
izvorul nectarului ascuns în fundul potirului 
în contra furnicelor și altor gâze. care ar 
vroi să se acaţere până sus, printr'un clei 
cu care își ung trunchiul în apropierea flo- 
rilor. In acest chip ele păstrează sucul dulce 
numai pentru insectele înaripate, venite pe 
sus. 

La fel e cu Salvia, cu Susaiul de pădure 
(Lactuca). La aceasta din urmă cleiul nu un- 

ge faţa plantei. Ea are în trup canale pline 
cu un lapte albiu, care o apără contra vi- 
telor. Dar când o furnică năzuește spre cupa 
plină cu miere de flori, ese pedepsită rău, 
fiind ţintuită înainte de a ajunge unde a do- 
rit. Sgâriind cu căngile dela picioare peliţa 
subţire a ramurei, laptele iese în broboane 
ca de sudoare şi prinde picioarele furnicei. 
Aceasta vroind să scape, râcâe mai adânc 
scoarţa, face să iasă mai mult laple. Vroind 
să scape cu tot dinadinsul de dușmanul ne- 
văzut care a prins-o de picioare. se apără 
contra lui muș-ând în dreapta și în stânga, 
fără să şi dea seama că prin aceasta facesă 
isvorască şi mai mult lapte. Dacă nu se în- 
dărătnicește și se întoarce de unde a venit, 
poate să scape; allfel, laptele din plantă 
dând de aer se preface întrun soiu de sa- 
câz, care lipește furnica pentru vecie. la poar- 
ta raiului unde ştia că se găseă neclarul. Pe- 
deapsa i-a venit şi încă grea de tot. 

La fel este Laptele cânelui, care înflorește 
şi crește netulburat, ca și vecina lui Lumâ- 
nărica, până toamna târziu. Nici un animal 
nu se încumetă să guste dintr'însele căci dacă 
nu e Stan păţitul, știe dela moși strămoși ca 
să treacă mai departe, fără să puie gura pe 
plantă. 

In sfârșit sunt plante care-și apără viața 
prin otrăvurile cele mai puternice, pe care 
le poartă în rădăcină, trunchiu, frunze sau 
chiar în semințe. Nu e contrastul cel mai 
isbitor ? Substanțe, din care numai o pică- 
tură poate ucide fulgerător pe om, fac parte 

din viaţa plantei, din arsenalul ei de apă- 
rar3. Moartea cea mai groaznică învălue în 
mantia ei viața; otrava cea mai puternică 
ţese o pânză nestrăbătută, din care răsar ne- 
tulburate bogate culori, forme minunate şi 
parfum pătrunzător, întrunite în iloarea gin- 
gaşă. Câtă putere de farmec nu este pusă pe 
sama acestor plante, în credinţele tutulor po- 
poarelor. Ele dau stăpânire vrăjitoarelor a- 
supra sufletului poporului. Ele au menţinut 
spiritul tăinuitelor puteri infernale, vreme 
îndelungă. Evul mediu, la popoarele de azi 
culte, e plin de procese de vrăjitorie. Sucul 
scos din plante eră otrava cea mai comună 
pentru trimes pe lumea cealaltă pe oricine 
stăteă în calea poitelor de mărire. Mătrăgu- 
na, poate cea mai otrăvitoare plantă dela 
noi, e tipul unei asemenea făpturi care leagă 
frumuseţea florilor, cu otrava cea mai rea, 
în seama căreia poporul nostru, ca și alte 
popoare, Îi pune atâtea, încât e numită Im- 
părăteasa buruienilor, Doamna mare. E una 
din plantele în adevăr cu port mândru, cu 
frunze late, cu flori mari, colorate violet-pur- 
pyriu, dar mai cu seamă cu fructele ca niște 
cireşe, negre, rotunde, cu pielița întinsă. E 
însă plină de otravă; rădăcina e otrăvitoare, 
ca şi frunzele și fructele. Prinprejurul ei cele 
lalte plante pot să fie rupte, păscute. Ea stă 
întreagă, în haina-i mândră, fără frică. 
Adevărate procesiuni se fac pentru a-i 
scoate rădăcina în seama căreia se pun mi- 
nuni. De se culege pentru a înebuni pe ci- 

nevă, babele care scot rădăcina trebue să 
se desbrace, la locul unde crește mătrăguna; 
își despletesc părul, făcând {el de fel de schi- 
monosiri și mișcări ca un nebun. Când dim- 
potrivă se descântă de dragoste cu ea, pro- 
cesiunea e alia. Trebue o zi potrivită, îna- 
inte de Rusalii, pe noapte cu lună plină. Fe- 
meia, îmbrăcată cu cămaşă curată, o sapă, 
îi dă pâne sau mămăligă, pentruca în schimb 
să-i deie leacul Sfinţiei-Sale ; apoi se pune 
să fiarbă în oală nouă, cu apă neîncepută, 
adusă din trei izvoare. O întreagă procedură, 
moştenire din vremurile adânci, când dorin- 
tele se căutau în minuni, cerute cerului ori 
pămâniului. 

La fel cu mătrăguna sunt toate rudele ei. 
Măsălariţa, Laurul, Tutunul, sunt otrăvitoare. 
Chiar şi cartoful conţine în pielița *ubercu- 
lelor, un principiu otrăvitor, ceeace face să 
fie cruțate de larvele care mișună prin pă- 
mânt. Cam la fel se apără plantele care au 
bulbi. Substanțe otrăvitoare se găsesc în Cu- 
cută, în coaja fructului de mac, în sămânța 
de neghină, de brândușe de-toamnă. Din ca- 
uza aceasta mai toate plantele acestea sunt 
medicamentoase. 

Otrava e ca şi focul. In mâna omului, în 
doze mici este un leac; cel ce nu ştie să 
umble cu dânsa, o pățeşte. Cea mai groaz- 
nică otravă este stricnina, coprinsă în să- 
mânța unei plante exotice. In mică doză însă 
— de '/⁄ de miligram —se iea ca medica- 
ment. Curara este o altă otravă scoasă din 
sucul unui neam al celei dintâiu. ndigenii 

din America de Sud, muiau vârful săgeților 
în această otravă; introdusă prin rană moar- 
tea e sigură. Chinina, atât de mult folosită 
şi intrată în pătura mulțimei, nu este decât 
o substanță de apărare a unui copăcel din 
America-de- Sud. 


x 
+ x 


Mulțumită acestor felurite arme de apă- 
rare, plantele înving lăcomia animalelor. Da- 
torită lor se nasc tovărășii vegetale, carac- 
teristice fiecărui loc. Toamna, când iarba mă- 
runtă este păscută, când pajiștile sunt cosite, 
se păstrează neatinsă întreaga lume a plan- 
telot cu spini, cu ţepi, cu pâslă, ori cu suc 
otrăvitor. Cel mai frumos exemplu de traiul 
sigur al plantelor cari își apără trupul prin 
vre-o armă ascunsă, se vede în preajma stâ- 
nelor, la munte. In jurul lor e o pădure ne- 
străbătută de urzici ; Omagul cu florile al- 
bastre, stă nesupărat, căci are otravă în el 
ca şi Strigoaia, bogată în flori; Spanacul- 
Ciobanilor, Măcrișul din marginea pădurii 
ori vecina Vinariţă, zisă aiurea şi Mama Pă- 
durii, se bucură îndelung de viaţă, datorită 
acelor subțiri de oxalat, ascunse în frunze. 
Nu ar pune gura oile pe Lumânărica-pă- 
mântului, Doamne ferește, căci amăreala frun- 
zelor nu le place. 

Peste tot e acelaș lucru. Și în toate nu e 
întâmplarea, ci este, sar puteă spune, o con- 
ştiinţă a plantei. Cum s'ar explică bunăoară 

faptul că pădureţii au spini ascuţiţi, spaima 
animalelor, numai când sunt mărunți; de 
cum cresc mai înalţi, iar frunzele nu pot fi 
ajunse de vitele mari, spinii dispar sau nu 
se mai găsesc de cât pe la poala copacului, 
gard viu pentru restul crengilor. 


www.dacoromanica.ro 


VÂSCUL 


Intăia oară când am putut prinde mai bine 
frumuseţea tufelor de vâsc, aninate de cren- 
gile.arborilor a fost într'o zi de iarnă, tre- 
când prin pădurea dintre Grajduri și Bâr- 
nova, apoi printre livezile din Ciurea. După 
o pâclă deasă din zori, soarele cu lumina 
lui slabă, se arăta în ochiurile senine. Scli- 
peă omătul asternut peste câmp, dar mai 
ales sclipeau pufurile de promoroacă înghe- 
tată, ce invăleau crenguțele cele mai subţi- 
rele ale arborilor. Totul eră îmbrăcat în 
haina albă, dela scaiul înalt de o șchioapă, 
până la stejarul rămuros, pe care mai ră- 
măsese câte-va frunze uscate. Un cârd de 
sticleţi sburdalnici, pare că erau flori presă- 
rale pe pânza curată cu care se îmbrăcase 
ogoare şi copaci. 

Singurele pete verzi, pe întinsul albului 
sclipitor, erau tufele de vâsc, înfipte pe cren- 
gile multor arbori. Ce contrast mai e şi în 
natură! Pe când celelalte plante dorm som- 
nul de iarnă, amorţite, părând grămezi de 
vreascuri uscate, vâscul e în plină desfășu- 

rare de viaţă. lInfigându-se pânăn inima 
lemnului, stă grămadă, asemenea unor cui- 
buri mari, cu crenguțele verzi despicate tot 
în câte două şi cu frunzele ca de piele, tot 
față 'n faţă. 

Contrastul între viața tufelor de vâsc şi 
amorțeala celorlalte plante, semnul verii în 
toiul iernii, a isbit atât de mult pe oamenii 
nordului, mai cu 
samă, încât de 
vâsc sunt legate 
și azi obiceiuri 
anumite, ecoul 
slăbit de vreme 
al unei adevă- 
rate idolatrii de 
odinioară. 

Vâscul e în 
mare cinste la 
englezi și la bre- 
toni, urmașii cel- 
ţilor care legau 
anumite însuşiri tainice de această plantă cu 
viață atât de neobișnuită. 

La o anumită dată ceremonia tăierii vâs- 
cului se făcea cu deosebită pompă. Se ale- 
gea tufa care creștea pe stejar, arborele lor 
sfânt. După ce aduceă jertfe zeilor, sub co- 
pac, un preot îmbrăcat cu haine albe se 
urcă şi taie tufa cu un cosor de aur. Vâscul 
e prins pe o pânză curată ţinută de druizi, 
iar ca semn de mulțumită zeilor se înjun- 
ghiă doi tauri albi, legaţi atunci pentru în- 
tăia oară de coarne. 


Fig. 33. O creangă de vâsc. 

In Bretania, colţul din Franţa. unde sau 
păstrat atâtea obiceiuri străvechi. în fiecare 
an tineri şi tinere, părechi părechi, se duc 
în căutarea vâscului de stejar, puriător de 
noroc. Cel ce la găsit întăi și-l aduce în sat, 
e luat pe sus și adus acasă. El are dreptul 
să sărute pe toate nevestele și fetele care 
trec pe dinaintea porţii lui. 

In Anglia serbarea vâscului e la Crăciun. 
Se leagă tufe de vâsc sub lămpi, iar tinerii 
pot să sărute fetele care trec pe sub ele. 

Moda vâscului s'a lăţit, iar dela răsboiu 
încoace a prins a se întinde şi la noi. Pe 
când mai înainte nimeni nu-l băgă 'n samă, 
astăzi vin în orașe căruţe încărcate în preaj- 
ma sărbătorilor. Spre deosebire de popoa- 
rele nordice, poporul nostru cel mult socoate 
vâscul buruiană de leac. Vâscul de stejar, 
fiert în ibric de o anumită mărime, băut pe 
nemâncate e bun de vătămătură. Atâta tot. 
In casă nu-l pune, nici cinste mare nu-i dă. 

Chiar dacă nu i-se arată de cătră poporul 
nostru, cine ştie ce importanţă, nu e mai 
puţin adevărat că e o podoabă în casă, pe 
vreme de iarnă. Verdele închis al crengilor 
și al frunzelor înviorează. Forma regulată a 
desbinării ramurilor, tot în câte două, pro- 
duce plăcerea simetriei. Podoaba vâscului 
însă sunt boabele de mărgăritar, două trei 
la un loc, care stau grămadă la despicătura 
a două crenguțe. Aceste sunt fructele lui. 
Să le priveşti, dar să nu pui mâna, căci cu 
greu te poţi descotorosi de ele. Sunt cleioase. 
Intr'aceasta stă taina întreagă a răspândirii 

vâscului. Altfel n'ar puteă ajunge ca să urce 
sămânţa pănă 'n vârful plopului pentru ca 
să încolțească. 

Boabele de vâsc atrag privirea păsărilor. 
Mai ales mierlele se dau în vânt după ele. 
Strălucind în bătaia soarelui fructele ade- 
menesc privirea lesne. Mierla vine şi le ciu- 
peste. Boaba se lipeste de pliscul lungueț al 
pasării, care nu mai știe cum să scape de 
belea. Fage din cracă în cracă şi caută să 
se curețe de sâmburii, tari ca piatra, prinși 
de plisz. In sfârșit cu grea casnă, sâmburele 
sa lipit de scoarța crăpată a unui arbore, 
unde, încet, după îndelungă vreme, încolțește. 

Planta şa ajuns ţinta, iar pasărea lacomă, 
nu Sa învățat minte căci se vede, zama 
boabei are deosebit gust pentru ea. Altfel, 
dacă sâmburele cade pe pământ, acolo pu- 
trezeşte. 

Pentru ca să crească vâscul are nevoie de 
un sprijin. Aici e toată lămurirea cocoţării 
lui pe arbori. Se credc-ă mai înainte că vås- 
cul e un parazit, adecă își iea mâncarea 
'mtreagă, de a gata, din inima copacului pe 
care s'a infipt. S'a dovedit însă că este pa- 
razit pe jumătate. El nu suge decât seva 
brută, adecă apa încărcată cu materii mi- 
nerale, pe care arborele o trage din pământ 
prin rădăcini. Incolo vâscul îşi pregăteşte 
singur mâncarea, în frunzele lui, iarnă și vară. 
Caspa lui nu e mică, de aceia nu-și leapădă 
frunzele nici pe frig. La slabele raze de soare 
el își pregătește ce-i trebue și în toiul gerului. 
Ba chiar mai mult. Drept mulțumită pentru 

ajutorul ce-l capătă dela copac, din prisosul 
hranei sale, dă cevă şi acestuia. Deci departe 
de a-l istovi, îl ajută. 

Pănă când ajunge însă să-și întindă ven- 
tuzele lui pănă la vasele de lemn din mij- 
locul crengii pe care stă prins, trece și vreme 
multă, dar și muncă grea desfășoară. In sama 
bietului pui, plăpând, abeă ieșit din găoacea 
seminţei, cade întreaga sarcină anevoioasă 
dela început. El încolţeşte pe creangă, la lu- 
mină nu la umbră, ca celelalte seminți. Abeă 
şa scos căpuşorul, abeă s'a prins la fața 
crengii cu un soiu de scut ce înlocuește 
cleiul uscat şi se pune pe lucru. Din vârful 
rădăcinii trimete fire, subțiri ca aţa, aseme- 
nea firelor de ciupercă ce străbat țesutul 
crengii, împletindu-se îri șuvițe tot mai groase, 
pănă când ajung la vasele în care circulă 
apa. Numai după o asemenea trudă, care 
durează aproape un an, puişorul dă două 
frunzulițe verzi, semnul începutului vieții. 
Abeă atunci începe să crească, încet încet, 
să se ramifice tot în două, dând frumoasa 
tufă verde într'una ce spânzură mai ales de 
crengile mărului ori a plopului, mai rar a 
stejarului. 

Aceasta este povestea vâscului sfânt pen- 
tru vechii celți, care-şi făceau altarele în de- 
sișul pădurilor. 

ARBORELE DE CACAO 

Şocolata a ajuns un aliment prea răspân- 
dit, iar pulberea de Cacao tinde să înlocu- 
iască cafeaua; e în luptă chiar cu berea. 
Răspândirea e. a fost legată de multe greu- 
tăți; între altele și biserica s'a amestecat; 
a oprit să se beă șocolată în zilele de post, 
pe motiv că ar fi prea hrănitoare. 

Cea d ntăi țară din Europa în care se cu- 
noscù gustul șocolății, fu Spania din veacul 
al XVI lea căci când Cortez a cucerit Mexi- 
cul, a dat peste arborele de Cacao, iar fruc- 
tele lui erau așă de preţ, încât serveau drept 
monedă. Cea dintăi fabrică de șocolată, în 
Franța, abea pe vremea lui Ludovic al 
XIV-lea se înfintează, iar în Italia, de unde 
sa răspândit în Europa șocolata fu intro- 
dusă în 1600 de florentinul Antonio Clarnetti, 
Astăzi nu e țară în Europa în care să nu se 
găsească fabrici de șocolată, așă încât co- 
merțul cu regiunile calde, unde crește ar- 
borele de Cacao, este foarte intens. 

Arborele de Cacao, Theobronna cacao Lin- 
neu) este un arbore cam greu de cultivat. 

[i trebue umbră, umezeală potrivită, îngrijire 
continuă. Munca este grea, mai grea decât 
la oricare altă plantă de cultură. In schimb 
câştigul e bun şi răsplăteşte munca. Cu cât 
e mai bine îngrijit, cu atât produce mai 
mult. 

Arborele poate ajunge la o înălțime de 
15 m.; în plantaţiuni însă nu se lasă să 
crească mai înalt de 8 metri, ca să se poată 
mai lesne culege fructele. Frunzele sunt mari, 
dese, crescând pe ramuri ca şi pe trunchiu. 
Florile micuţe, cresc în bucheţele la sub 
suoara frunzelor, deci pe ramuri sau chiar 
și pe trunchiu. Faptul acesta nu e rar la co- 
pacii din părțile calde, aşă încât înlățișarra 
lor, cu fructele spânzurând ca nişte cercei 
dealungul trunchiului, este cu totul deosebită 
de a arborilor noștri. 

Fructele, la început verzi, castanii când 
sunt coapte, samănă cu un zămos de pe la 
noi, sau mai bine cu un cantalup scorţos, 
cu vârful cevă mai ascuţit. Se coc ori când, 
așă încât se culeg de mai multe ori pe an. 
Sub scoarța ca de piele a fructului, sunt rân- 
duite seminţele, cu întățişarea migdalelor, în 
5- 8 şiruri. 

Acesta e arborele, iar ce se întrebuințează 
din el sunt boabele din lăuntrul tructului, 
din care se scoate praful de Cacao. 

Arborele creşte și sălbatic; dar după cum 
merele pădureţe se deosebesc mult de me- 
rele domnești, mari, gustoase, tot așă boa- 
bele de Cacao sălbatec sunt acrii față de a- 
cele culese de pe arborii anume cultivați. 


www.dacoromanica.ro 


91 


Patria lor este America Centrală, din Mexic 
pănă'n nordul Brasiliei. Cultura lor s'a întins 
însă și aiurea, între 23 latitudine nordică și 
20' latitudine sudică. Cu toate că creşte lesne, 
cu toate că dă mult profit, cultura lui e le- 
gată de multă muncă și îngrijire. 

Semănat de a dreptul sau răsădit într'un 
pământ bogat în humus, prima grijă este să 
se ridice la umbra altor copaci. Soarele în 
plin nu-i prieşte. 

Ca producător de umbră nu se întrebuin- 
țţează orice copac, ci mai mult bananul. Prin 
aceasta se capătă două foloase de odată; 
umbra pomilor de Cacao dar şi roade dela 
bananierii, care cresc repede. Bine îngrijiţi, 
mereu pliviți, stârpindu se larvele :din pă- 
mânt care le-ar strică, arborii de Cacao pot 
da câte 300 400 fructe pe an; în mijlociu 
însă, unul cu âltul, tânăr cu bătrân, se so- 
coteşte cam 25 de fructe de copac, ceiace 
face un k logram de praf. 

Dar dela culegerea tructelor pănă la șoco- 
lata după care plânge orice copil, câtă muncă, 
câlă grijă, câtă bătaie de capl 

Ma întăi fructele culese, se sparg locului, 
ca să se scoată boabele din ele, care se 
trec printr'un ciur, spre a se alege tot bcb 
frumos. 

Apoi boabele sunt puse în hambare anu- 
mite, bine închise, ca să fermenteze, avân- 
du-se grija a le răscoli măcar de 2 ori în 
24 de ceasuri. După fermentare se usucă la 
soare, încet-încet. Cu aceasta sa term 'nat 
cea dintăi operațiune. Boabele au căpătat 

culoarea brună și înlăuntrul lor, printr'un în- 
ceput de încolţire al embrionului, oprită la 
vreme, s'a făcut o prefacere. care a colorat 
sâmburele în castaniu și i-a dat gustul și a- 
roma caracteristică. 

Așă preparate, boabele sunt împacbetate 
și expediate la fabrici. Valoarea lor hrăni- 
toare este datorită albuminei iar theubro- 
mina, substanța specifică, otrăvitoare când 
este condensată, este agentul stimulent din 
cacao. Semințele mai conţin şi o substanţă 
grasă, care poate strică la urmă stomahul. 
Prin procedeuri complexe, grăsimea este 
scoasă, sub forma unui unt foarte prețuit în 
fabricele de săpun, de parfumuri și în me- 
dicină. Cel care a rezolvit nu numai pro- 
blema scoaterii grăsimei, dar și a preparării 
parfumului de Cacao, ca să nuşi piardă 
puterea hrănitoare, a fost un olandez Van 
Houten, fundatorul fabricelor prea cunoscute 
de șocolată din nordul Olandei. Fiecare fa- 
brică mare acum are procedeul ei, ţinut.se- 
cret, căci de această prelucrare atârnă gus- 
tul bun şi păstrarea şocolăţii. Ajunse în fa- 
bricele din Europa, boabele de Cacao sunt 
supuse la o grămadă de operaţiuni, mai 
înainte făcute cu mâna, azi date pe seama 
maşinelor, 

Aceste operaţiuni se pot rezumă în urmă- 
toarele: 

1. Se aleţe bob de bob, pr n ciururi me- 
canice. 

2. Prăjirea se face la o temperatură anu- 
mită. Prin încălzire fecula se transformă îa 

dextrină solubilă în apă, iar boabele —ca și 
acele de cafea —capătă un gust plăcut. 

3. După ce se prăjesc, boabele curăţite de 
pelița lor, se râșnesc, amestecându se cu za- 
hăr pisat, adăogându-se și mirodeniile tre- 
buitoare, cum e vanilia. Prin această ope- 
rație se capătă un soiu de aluat, care se În- 
tinde, se taie în bucățele, ori în calupuri 
mai mari după trebuință. Șocolata e gata. 
Ca să nu se piardă aroma, se înveleşte în 
foi subţiri de cositor, ori în hârtie de per- 
gament și se dă în comerţ. 

Industria șocolăţii a luat azi o mare în- 
tindere, căci nu este vorba numai de fabri- 
carea ei în pachete, ci serveşte la confec- 
ționarea de numeroase bomboane, șocolata 
sub orice formă având o prea mare cătare. 

PALMIERII 


Cân4 pleci, în toiul iernii din România 
spre coasta de Azur, apucând prin șesul Lom- 
bardic, treci dintro lume în alta. Păuă la 
Novi, în nordul Apeninilor, pământul este a- 
coperit cu omăt, termometrul se poate sco- 
borî chiar şi la 15° sub zero. Cerul este e 
dreptul mai albastru; unde și unde câte un 
chiparos își lasă umbra lui de plop pe man- 
tia curată din parcuri, dar căciula și palto- 
nul nu sunt de prisos. După ce ai străbătut 
îmbinarea Apeninilor cu Alpii între Novi şi 
Genua, prin cele 24 de tuneluri mari și mici, 
un decor nou, minunat, ca din poveste se 
desfăşoară ochiylui. E ca şi când, la o operă 
mare, se ridică din fund, în mijlocul actului, 
o cortină care-ţi descopere cea mai măes- 
trită aranjare de balet. 

Spre nord, la Novi, coastele Apeninilor 
mai sunt acoperite cu câteva petece de o- 
măt; e Europa temperată. Spre sud, la S. 
Pier d'Arena coasta aceloraș munţi, e nu- 
mai frunziş, verde, grădini de portocali și 
trandafiri, straturi întregi de toporaşi albaștri 

ca marea; e Europa meridională, e cântata 
tară unde înfloresc lămâi. Deprins cu vege- 
tația din ţară, o lume nouă ți se presintă: 
lumea arborilor veşnic verzi, dar înveseliți 
și prin stropituri de flori ori fructe. Printre 
ei, ie opresc în loc palmierii pitici, înşirați 
în lungul țărmului, desfășurându-și frunzele 
lor ca evantailul, în aerul călduţ, venit din- 
spre marea ca de sineală. 

Nu știu de ce, când i-am văzut întăia oară, 
am avut aceeasi senzaţie de limită continen- 
tală, ca şi când zăream silueta cazacului, pe 
vremurile de dureroasă amintire, mișcându- 
se călare pe cărarea de pe malul Prutului. 
Acea siluetă însemnă pentru mine, gândin- 
du-mă la imensitatea imperiului azi prăbu- 
şit, hotarul nemâărginitei întinderi a conti- 
nentului asiatic. Dincoace vedeam înaintea 
mea: limita continentului african, locurile a- 
coperite cu nisip, arse de soare, Hamada: 
pământul morţii. Umilul palmier (Chamerops 
humilis) mândru în portul său. stâlp viu în- 
cununat cu frunze cu totul deosebite de a 
celorlalţi arbori, îmi desteptă viziunea de- 
părtată a cerului înroşit la asfinţit, a pămân- 
tului îngălbenit de nisip, și silueta palmie- 
rilor înalţi, trăsături de unire între cer și pă- 
mânt, cu piciorul în apă, cu vârful în focul 
cerului, după o vorbă arabă. 

Palmierul e oaza, e firicelul de apă proas- 
pătă în drumul caravanelor; e o insulă o- 
menească în pustiu, dar mai presus este 
viaţa acestor oameni. După cum e nelipsit 
Pinul cu ramurile desfășurate și cu cortel 

din tabloul Neapolului, 
din Sahara care să nu 
cuprindă în el un 
curmal svelt, mlădios, 
elegant, ca un stâlp de 


telegraf înalt însă de ` 


20—30. m. având în 


vârf o tufă de frunze à 


ca niște pene. mari, 
lungi uneori de 3 m. De 
altfel asemenea frunze 
sunt pretutindeni cu- 
noscute, căci de ele se 
leagă răsplata victoriei 
ca și a înțelepciunii. 
Ele servesc drept em- 
blema muncii, cura- 
jului, silinţii ; chipul lòr 
este sculptat pe tron- 
tispiciul măreţii clădiri 
a Universităţii din lași, 
arătând menirea aces 
tei instituțiuni cultu- 
rale. : 

Nimic nu se lasă ne- 
folosit dela acest ar- 
bore. Din trunchiu se 
scoate lemnul de cons- 
trucţii pentru case, ca 
și cumpăna fântânilor 
adânci. Frunzele ser- 
vesc ca trestia la noi, 
pentru acoperit locu- 

tot aşă nu e peisaj 


Fi. 34. O grupă de curmali 


ințele, pentru împrejmuit. Din fuiorul scos 
7 

dintr'ânsul se fac odgoane, pe când nervura 
din mijloc e băţul de pribeag al arabului 
veşnic pe drum. Mugurii din vârf sunt cău- 
taţi ca legume, scoțându-se din ei şi un vin. 
Se cresc însă în oaze mai mult pentru fructe: 
curmalele cărnoase, dulci, cu sâmburele ca 
de piatră, din care cu poftă gustăm și noi. 

Pentru căpătarea lor, omul a luat locul 
insectelor. Curmalii sunt dioici, adecă florile 
femeești într'o casă și cele bărbătești în altă 
casă pe arbori diferiţi. Când polenul e copt, 
arabul rupe strugurii cu stamine, se agaţă 
ca pantera pe trunchiul înalt, sprijinindu-se 
ca pe niște crestături anume tăiate de ur- 
mele frunzelor și apoi scutură deasupra flo- 
rilor cu ovare, binetăcătoarea ploaie a firelor 
de polen. Fecundaţia se îndeplinește, recolta 
este asigurată. 7 

Curmalii au o răspândire mare, cât tine 
regiunea pustiurilor, peste Sahara, Egipt, A- 
rabia pănă departe în regiunea Indusului. E 
întrecut însă de palmierul cu nuca de Co- 
cos, podozba insulelor de coral, resleţite în 
întinsul Oceartini Pacific. Acest palmier e 
împrăștiat azi pe toată suprafata pământului 
dintre Tropice. Prin unele părți omui î! să- 
dește. In insula Ceylan (65700 km.), aproape 
jumătate din România de eri, peste 400000 

a, mai mult decât orezul, sunt ocupate de 
culturi de palmieri, din a căror produse se 
exportează peste 22 Mil franci. 

În insulele Oceaniei, palmierul e trecut 
din insulă în insulă de valurile mării. Nuca 
de Cocos, fructul, este învelită în o scoarță 

bogată cu aer. Purtată de apă, ea e asvâr- 
lită pe numeroasele insule de corali și ast- 
fel incolțește în locuri depărtate de originea ei. 

Acest palmier e adevărată bine facere pen- 
tru ținuturile în care se găseşte. Are și mai 
multe întrebuințări decât curmalii, căci pen- 
tru uni: locuitori din insulile coraline, el e 
totul. Lemnul trunchiului înalt, de 30 m., 
este minunat pentru tâmplărie; irunzele ser- 
vesc ca acoperiş de bordeie sau la împleti- 
turi. Fuiorul scos. din coada frunzelor se 
poate ţese. Frunzele tinere servesc drept sa- 
lată, iar din sucul părţilor tinere se prepară 
vin, oțet și un soiu dc rachiu. Câte nu se 
fac din fuiorul ce învelește sămânța! Coaja 
tare, care apără sâmburile este folosită ca 
un vas de păstrat apă, iar oloiul din lăuniru 
seminței e un produs important pentru fa- 
bricele de săpun. Miezul întărit al seminţei 
— numit Kopra — e unul din elementele 
de export cele mai de seamă ale regiunilor 
tropicale. 

Sunt multe specii de palmieri, răspândiţi 
în regiunea tropicală, deși nu tuturor le place 
căldura, căci palmierii trăesc și pe înălțimile 
munților, unde temperatura e mai scoborâtă 
uneori chiar decât pe Coasta de Azur. Tot 
așă a rămas multora falșa idee că toţi pal- 
mierii au numai decât trunchiul drept ca de 
curmali. Cea mai mare parte în adevăr așă 
sunt. Există însă palmieri cu trunchiùl ra- 
milicat în două, după cum unii sunt adevă- 
rate liane, funii groase de 2—3 cm., care 

leagă copac de copac, mărind încâlceala pă- 
durilor neumblate. 

Dela curmalul înalt cât un plop, până la 
piticii din Madagascar, de o schioapă numai 
răsăriți dela fața pământului, a căror cunună 
de frunze o poţi prinde cu o mână, sunt 
toate trecerile cu putință. Au portul cel mai 
variat, înfăţișerile cele mai elegante. De re- 
gulă trăesc rezleţiţi, sau cei mai mărunți, 
alcătuesc tufărișurile de lângă pădurile tro- 
picale. 

Mai toate speciile folosesc la ceva. Numele 
de Principes dat de Linneu grupei palmie- 
rilor este pe deplin îndreptăţit. Pe lângă 
portul majestos al celor mai. mulu palmieri, 
este preţiosul sprijin pe care-l dau oame- 
nilor nu numai din locurile pe unde cresc 
ci de pe toată suprafața pământului. Unii 
dintre ei, cum e Curmalul și Palmierul de 
Cocos alcătuesc bogăţiile regiunilor unde 
cresc, fiind produse însemnate în relațiunile 
comerciale dintre acele ţări depărtale și res- 
tul lumii. 

Ce nu se scoate din palmieri? Palmierul 
cu nuca de Cocos poate servi drept pildă. 
Unii palmieri însă dau produse proprii, care-i 
fac să fie cultivați anume. Raphia întrebu- 
ințată azi de orice vier, de orice grădinar 
pentru legatul viței, nu este decât țesutul fi- 
bros aflat din belșug în nervura principală 
a frunzelor unui palmier de loc din Africa, 
care mai dă și un vin minunat. „Sagu“, care 
ca și tapioca se întrebuinţează la supe, cum 
e arpacașul sau grisa din cerealele noastre, 

nu este decât măduva bogată în amidon a 
unui palmier din Insulele Sundelor. Uleiul 
de palmier căutat în fabricele de săpunuri, 
este substanța grasă cuprinsă în sâmburile 
palmierului Elaeis, din regiunile umbroase 
ale Atricei de vest. Din trunchiul palmie- 
rului Calamus, adevărat liană, care crește în 
India. Australia şi insulele învecinate se scoate 
„trestia spaniolă“ din care se 
face mobile de grădină. Filde- 
şul vegetal, din care se fabrică 
bumbi, este iarăși miezul întă- 
rit al sămânții unor palmieri 
din America de Sud. 

Nu e specie de palmier din 
care să nu se scoată ba uleiuri, 
uneori ca untul de groase, ba 
vinuri, ba substanțe dulci ca 
mierea ori ca zahărul, în afara 
lemnului, a frunzelor, a fruc- 
telor sau chiar a mugurului din 
vârf, mâncat ca e legumă. Până 
și lumânări ori chibrituri se fa- 
brică din ceara pe care o lasă Fig. 35. Ceroxyl, 
unii palmieri foarte înalți şi sub- palmier din care 
tiri, care cresc prin Anzi sau (20—60 m.) 
prin Brasilia (fig. 35). Nue pal- 
mier din trunchiul ori frunzele căruia să nu 
se scoată fuioare, care nu putrezesc şi din 
care se fac tunii, sfoară, împletituri felurite, 
care dau de lucru indigenilor, câștigând bune 
parale din obiectele exportate. 

Un adevărat izvor de belşug sunt palmierii; 
nici unul din arborii noștri nu se poate în 

această privință asemui lor; unul din'ei — 
ori care — ţine locul a diferitelor ' plante 
dela noi, din care nu se poate extrage 'de- 
cât câte un produs hotărât. Fără cămilă şi 
fără curmal, Sahara ar fi mai pustie decât 
este. 


Fig. 36. Palmierul dum, ramicat 

VICTORIA REGIA 


In serele mari din străinătate, pline cu 
plante exotice, nimic nu atrăgeă mai mult 
pe vizitatori, decât basenuțile de apă pe 
fața cărora pluteau frunzele mari de Victo- 
ria Regia. Când aceste plante înfloreau, să 
dâdeă de veste prin ziare, ca de o minună- 
ție. Lume de pe lume veneà sa trăiască o 
clipă întrun peisaj obișnuit în țările depăr- 
tate, cu căldură şi umezeală multă. 

Şi în adevăr tabloul este demn de văzut. 

Pe fața apei liniștite stau înșirate frunze 
late, ca niște tave mari, orânduile pe o masă 
lungă. Nu vezi decât limbul lăţit, rotund, 
ceva restrânt pe margeni. In ţara lor de o- 
bârşie. pe bălțile din preajma Amazonului, 
frunzele pot ajunge dimensiuni uriașe, având 
un diametru de 1—21; metri, iar margenea 
îndoită chiar de un lat de palmă. Așa de 
grea este, încât un om voinic abiă o poate 
duce în spate. Pe dânsa poate stă, fără frică 
de înfundare, în voie bună, un copil de 3—4 
ani. Pe faţa de deasupra e ca cernită, verde 
deschis. Intoarsă, nici nu se cunoaşte. Ca vi- 

nele umflate de pe dosul mânii unui mun- 
citor, aşa stau nervurile groase, cu mult aer 
în ele, ca să ţie frunza deasupra apei. 

Din centrul ei, ca spiţele de roată, nervu- 
rile se împrăștie pe margeni. Printre cele 
mai mari se vâră altele mai subțiri, tot mai 
subțiri, aşa încât la un loc pare că frunza 
e îmbrăcată pe dedesupt cu o pânză de pa- 
ianjen. 

Podoaba acestei plante, nu este numai 
frunza. La margenea ei, ca și la nuterii noş- 
tri cu care se înrudeşte, își scoate capul din 
apă bobocul! florii. E neîntrecuta artă a firii. 
Bobocul nu se deschide oricând, ci ț'ai pu- 
teă regulă ceasornicul după el, căci desfă- 
şoară frumuseţea petalelor numeroase abiă 
cătră sară, pe la ceasufile 5. Cei care au avut 
norocul să vadă planta în cadrul vegetațiu- 
nii ecvatoriale, nau avut fără excepție, de 
cât numai vorbe de admiraţiune. 

Unul din ei, naturalistul german Haenke, 
când a venit în apropierea lacului plin cu 
Victoria Regia, nu s'a putut stăpâni și a că- 
zut în genunchi, închinându-se Celui care a 
putut să facă o creatură atât de măreaţă și 
frumoasă. Așa eră de adânc emoţionat și mi- 
rat în faţa acelei minunate plante, cu frun- 
ze late, dar mai ales cu flori ca de tranda- 
fir, din care, spre sară, ca dintro cădelniţă 
tainică să ridică un parfum blând şi dulce, 
stăpânind întreaga fire. 

Și florile sunt mari, unele au jumătate de 
metru, când sunt în deplina lor desfăşurare. 
Sunt uneori așa de multe, încât pe supra- 

teți întinse, nu se văd decât tave verzi, prin- 
tre care sunt presărate florile albe, din ce 
în ce mai trandafirii cu cât sunt mai mult 
deschise. 

Fructele sunt pline de seminţi, mâncate 
de indigeni. Prăjindu-le fac din ele „flori- 


Fig. 37. Victoria regia 


cele”, „cucoșşei și găini“, ca din boabele de 
popușoi. De aceia spaniolii au botezat aceste 
seminţi „mais del agua“, popuşoiu de baltă. 
Semințele încolțesc pe fundul apei, dau trun- 
chiu, din care ies codițele trunzelor, ce se 
lungesc până la fața apei, unde desfăşoară 
limbul verde, ca și nutărul dela noi. După 
culoarea florii, după obiceiul de a se des- 
chide în umbra serii, Victoria Regia aduce 
mai mult cu acei nuferi frumoși, care cresc 

în lacurile cu apă caldă dela Băile episco- 
pale de lângă Oradea-Mare. 

In Europa, semințele acestei plante, au 
fost aduse abiă în 1849. Cu anumite îngri- 
jiri au încolţit în grădina botanică dela Kew 
lângă Londra. Atât de mare iu curiozitatea 
englezilor, încât parlamentul a votat aproape 
100.000 lei, în valoarea de atunci, ca să se 
facă o seră măreaţă anume pentru aceste 
plante. De atunci însă planta este răspân- 
dită în toate grădinile botanice mai mari şi 
s'a dat la condiţiunile nouă de climă într'a- 
tâta, încât la Karlsruhe, nu mai cresc în 
sere, ci pot înflori și sub cerul liber, nu- 
mai apa să fie ceva mai călduţă decât de 
obiceiu, 

Pretutindeni unde se află, atrage vizita- 
tori. Am spus că ziarele au grijă să vesteas- 
că vremea înfloririi, căci floarea nu are lungă 
viață. Nu dăinueşte decât o singură noapte, 
ţinând de cum se deschide, spre sară, şi până 
a doua zi de dimineaţă. Când soarele e la 
amiază, floarea șa rădicat cele 4: foi verzi 
ale potirului, sa strâns grămadă și încet în- 
cet se retrage din nou în palatul ei din apă, 
unde se coc seminţele. 

Ziua nunței nu poate fi fără lumina soa- 
relui și cântecul păsărilor așa de frumos îm- 
brăcate, din pădurile ecvatoriale. 

O TUFĂ DE LILIAC 


—— 


Eră mare zarvă în tufişul de liliac din col- 
tul grădinii. Măcar că vremea erà linișită 
şi nu adiea nici cel mai slab vânt, crengile 
se sbuciumau, frunzele tremurau, pare că le 
sculură o putere nevăzută. 

După cum îi eră obiceiul, cintiţoiul se lăsă 
şi de astă dată repede din zbor. ca să şi facă 
odihna de amiază în desișu! umbros al frun- 
zelor. N'a fost chip să ațppească câtuşi de 
puţintel, atâta larmăt ce eră în jurul său. 
Speriat, sbură din nou, trecând înir'un tufiș 
de salcâm galben, unde îi eră de alifel şi 
locul, căci acolo, cintița își făcuse cuibul. 
Intrebând'o dacă nu şti: ce se petrece peste 
drum. dacă nu sa ascuns vre-un duşman 
care clătină crengile de liliac na căpătat 
nici o desluşire. Cinliţa își căută de clocit 
şi nu aveă vreme să sleà de vorbă. Curios, 
mai mult decât îngrijorat, cintiţoiul se adresă 
atunci unui pițigoi neastâmpărat, care nu mai 


1) Din Ewald K. Der Zoeifăssler und andere Geschichten, 
traduse din |. daneză de H. Kiy. Stuttgart, 

tăceă din gură. Nici acesta nu putu să:l lă- 
murească. 

— Nu pricep de loc vorba liliacului. Dar 
și eu am observat dis de dimineaţă că se 
petrece ceva neobicinuit în casa lui. 

Curios și el să afle ceva, se așează! lângă 
cintițoi, privind amândoi ţintă la liliacul din 
faţă. 

Cu adevărat că în tufa de liliac se petre- 
ceă ceva neobișnuit. Rădăcina nu eră în a- 
pele ei; într'una bodogăneà : 

— Aşa! Să fii silită să stai țintuită, toată 
vremea, în pământ şi să te căsnești pentru 
toată familia. Munca toată cade numai în 
spinarea mea. Eu trebue să îngrijesc mereu 
de hrana crengilor, a ilorilor, fără chip 
să te mai mişti o leacă, de frică să nu le 
smulgă vântul... In schimb cine se gândeşte 
la o biată slugă credincioasă ca mine. [Ii 
trece prin gând cuiva din cei de sus, că şi 
eu aş vreă să mai petrec? Mereu vorbesc 
între ei de soare, de primăvară, de rouă. 
Eu habar nam ce sunt acestea. Atâta doar 
știu că îndată ce vine primăvara, îmi sug ȘI 
măduva din mine. Nu se mai satură; zi şi 
noapte trebue să le dau de mâncare, pare 
că ar fi lihniţi de foame. Doar iarna cât mai 
am răgaz. Atunci cunosc și eu puţin ce e 
tihna, mai ales că în pământ e bine și căl- 
duţ. Cum dă căldura, e vai şi amar de su- 
fletul meu. 

— Ține-te bine, bătrânico, îi porunciră 
crengile, întrerupând-o din gândurile ei. Se 
vestește vreme rea; ne ameninţă furtuna. 

— Mai trimete-ne ceva de mâncare, şop- 
tiră frunzele. Familia n'a terminat încă de 
crescut. 

lar, drept culme florile începură să cânte, 
dorind răcoreala unei bure de ploaie. 

— Na! n'am dreptate? mormăi înădușit 
rădăcina. Toată grija în seama mea cade. 
Nu mai merge; trebue să se sfârșească o- 
dată cu toate acestea. Vreau și eu să mai 
răsuflu ; vreau să fiu și eu ceva în lumea a- 
ceasta. Ei! ramurilor gălăgioase, care nu fa- 
ceți nici o para chioară! Să ştiţi că nu mai 
am poftă să mai muncesc pentru niște trân- 
tori. Vreau să ies și eu în lume, să mai tră- 
esc și eu o leacăl Ţineţi-vă bine,că vă las! 

— Trântori, noi trântori? săriră tremu- 
rând de mânie crengile. Ai grăit de te-ai 
gătit. Dar noi stăm oare degeaba? 

— Să aud mă rog ce faceți? Ce treabă 
săvârșiți ? întreabă rădăcina. 

— Mai cunoaștem noi ce e odihna? înce- 
pură crengile. Cât e ziua de lungă, ne întin- 
dem, ne îndoim fel şi chipuri, căsnindu-ne 
să aburcăm fruuzele către lumină. Dacă ai 
puteă să te ițești puţintel şi să ne priveşti, 
ne-ai plânge de milă. Inţeleg să spui de frun- 
ze că nu fac nimic; lor să le răcnești că 
sunt leneșe, dacă vreai numai decât să-ţi 
verşi năduful pe cineva. 

La auzul acestor vorbe, rădăcina stătù pu- 
țin şi se gândi. La urmă dădu dreptate cren- 
gilor. Şi unde nu începă cu gura la bietele 
frunze: 

— Mult am să mai fiu eu sluga voastră? 

Să ştiţi că dela zintâi vă las. N'aveţi decât 
să asudaţi şi voi muncind, să nu mai trăiţi 
numai în lenevie, pe seama altora. 

Crengile ţinură ison rădăcinei. 

— Are dreptate; nici noi nu vă mai pu- 
tem ţine mereu în spinare. Munciţi şi voi, 
cum muncim şi noi! 

Ca să dea dovadă că leagă fapta de vorbă, 
începură să se scuture. 

— Tot incet, rădăcino, şoptiră frunzele. 
Nu vă daţi așa itose, şi voi crengilori Ce 
țpaţi cât vă iea gura. Nu vă e ruşine că 
v'aude toată lumea ce prostii iese din voi? 
Credeţi că noi stăm degeaba? 

— Să auzim, ce rost aveţi, spun ramurile, 
ţinându-se mai dârze. 

c i— Să auzim, spune rădăcina, înțepenin- 
du-se mai tare în pământ. 

— Ştiţi voi oare, că noi pregătim mânca- 
rea ? începură frunzele. Socotiţi voi că tot 
ce se laudă rădăcina că ne trimite, v'ar pu- 
teà folosi la ceva, fără de truda noastră? 
Hrana pe care o sug rădăcinele, la noi tre- 
bue să ajungă, înainte de a vă îngrășă pe 
voi. Focul soarelui pe noi ne dogorește; în 
noi e bucătăria. Zi şi noapte noi pompăm 
din aer oxigenul. Cât e ziulica de mare fer- 
bem la razele soarelui, tot ce ne vine din rădă- 
cină, ce mai luăm noi din aer şi pregătim 
hrana care v'o trimetem, ca să vă meargă 
bine ş: să nu muriţi de foame. Mai puteţi 
spune că stăm degeava, că nu aducem nici 
un folos? 

— În tot ce povestiți poate să fie ceva 


www.dacoromanica.ro 


111 


adevărat, spuseră crengile cu un scârțâit do- 
mol. La rândul lor tălmăcira rădăcinelor mai 
grele de cap, înţelesul celor auzite. La urmă 
şi rădăcinele dădură dreptate trunzelor. 

După o scurtă tăcere, frunzele foșniră din 

nou : 
— Dacă vreţi, la cele din urmă să vă văr- 
saţi focul pe cineva, de ce nu căutați spre 
flori ? Mai mândre îmbrăcate decât noi toate, 
ele se ţin mai departe de noi, mai către 
soare. Pe ele întrebaţi-le ce fac. Sau dacă 
dv. știți ceva despre ele, noi habar n'avem 
care e rostul lor. 

— Ai dreptate, strigară crengile. Ele sunt 
adevărații trântori. 

lar de jos de sub pământ şi rădăcina în- 
cepu a mormăi: 

— Aşa este! Nu mai vrem să mai răb- 
dăm. Să auzim ce spuneţi la toate acestea, 
voi florilor leneșe, împopoţinate| Ce rost a- 
veți voi pe lume? Pentruce oare săne căs- 
nim cu toatele pentru voi? 

Florile se legănară a lene și împrăştiară 
arfumul lor în atmosferă. De trei ori a tre- 
uit să le întrebe celelalte, până ce au dat 

însfârşit un răspuns, începând să cânte: 


Lepănăriz::-ne sore soare 
Trăim vis frumcs du Scare 


— Da, da, vă credem, spuneau frunzele. 
Dar a cântă nu Înseamnă a lucrà! 
Fiorile însă continuară : 


Legănându-ne spre soare 

Trăim vis frumos de floare 
De iubire, fericire 
Dorind loc etern în fire. 


— Prostii, prostii, prostii, repetară rând 
pe rând cele trei cumetre. 

Toate fură de părere că e ruşine să mun- 
cească mai departe pentru niște leneșe. De 
mânie scârțâiau, foșneau, dondăniau toate la 
un loc, de nu se mai ştia ce este de capul 
lor. 

Florile însă râdeau de mânia lor și cân- 
tară din nou: 


Rădăcina-i supărată, mâniată-i frunza verde 

Noi de ici din voluptate, veselia nu ne-om perde 
Subţirelele crenguţe pot intr'una să se sbată 
Noi serbăm în bucurie, fericirea noastră toată. 


x 
x x 


Trecu vara, veni toamna. 

Rămurelele tinere, verzi, se îmbrăcară în 
sumăele castanii. Frunzele nu aveau haine 
de iarnă. De ciudă se îmbolnăviră, căpătară 
gălbinare, de pe urma căreia au murit rând 
pe rând. Una câte una căzură la pământ, a- 
coperind locul unde se ţineau rădăcinele. 
Florile de mult nu mai luau parte la joc. In 
locul lor s'au ivit nişte făpturi curioase, scor- 
ţoase, care foşneau la vânt. lar când cea 
dintâi suflare a crivăţului se abăti asupra 
tufei de liliac, căzură și ele la pământ. Din 
împodobirea mândră de vară, n'au rămas 
decât crengile goale. 

„Brrr!“ suspinară crengile, adresându-se 
rădăcinei, Acum mai c'am schimba cu tine, 
cumătră. Ce-ţi pasă! Stai la căldură și .în 
tihnă, în pământ. 

Rădăcina nu răspunse nimic ; ea erà pre- 
ocupată de ceva. Lângă dânsa căzu ca din 
senin un grăunte curios și mult ar fi dat să 
afle de unde vine și ce caută aici. Se în- 
cercă să intre în vorbă cu el, dar nu căpătă 
nici un răspuns. 

— Nu-i frumos să nu dai răspuns, când 
te întreabă cine-va cum se cade, legă din 
nou vorbă. Suntem doar vecini ; e firesc deci 
să facem cunoștință. 

Nici un răspuns și de data aceasta. Gră- 
untele pare că eră mut, iar rădăcina, toată 
iarna nu se gândeă decât la vecinul ei. „Cine 
oare să fie? Ce caută el aici?“, mereu se 
întrebă, fără să-și poată stâmpăra curiozi- 
tatea. 

Spre primăvară vecinul începu să se um- 
fle, până ce la cele din urmă, dintr'ânsul 
ieşi un colț plăpând, verde. 

— Bună ziua, începu din nou rădăcina. 
[ți doresc o primăvară plăcută. Poate acum 
vei aveă bunătatea să-mi răspunzi la între- 
barea mea de astă toamnă. Cu cine ama 
face ? 

— Sunt visul;florilor de liliac, răspunse 
fiinţa mică. Sunt o sămânță, pe când d-ta 
ești o prostovancă. 

Rădăcina rămase pe gânduri. Nu se supă- 
rase de cuvântul cel prost, căci doar, ca ră- 

dăcină, eră învățată să fie mereu luată la 
vale. Dar rămase nedumerită în privinţa „vi- 
sului florilor“ și de aceea se rugă de lămu- 
rire. 

— Văd că pământul e cam uscat și nu 
am să pot ușor răsbate în el, îngână sămânţa. 
Am vreme să stau cu tine puţin de vorbă.. 
Vezi, eu am auzit tot ce aţi grăit voi astă 
vară, căci eram ascunsă într'o floate. Nu pu- 
team însă să mă amestec în vorbă, căci e- 
ram prea crudă. 

— Hm... acuma ţi sa deslegat limba, poți 
spune de toate? întrebă rădăcina. 

— Arn crescut de ajuns ca să-ți dau cu 
tifla, răspunse sămânţa, dând dintr'ânsa un 
colț, în pământ. Acuma am rădăcina mea și 
nu ți mai dau voie să mă iai de sus! 

Rădăcina holbă ochii, dar nu zise nimic. 

— La urmă se cuvine să mă port cu tine 
mai bine, continuă sămânţa, căci doar îmi 
eşti părinte. 

— Cum se poata? răspunse rădăcina și 
nu-și mai puteă lua ochii dela sămânță. 

— Cu toţii sunteţi părinţii mei, începu să 
povestească sămânţa. Tu ai agonisit pentru 
mine hrana din pământ, iar frunzele au pre- 
gătit o la razele soarelui. Crengile m'au abur- 
cat la lumină și căldură, iar, florile m'au le- 
gănat în potirul lor. Ele au visat, iar visul 
lor Pau șoptit albinei, care a sburat de la 
povestit celorlalte flori de liliac. Fiecare din- 
tre voi mi-a dat câte ceva... la toți vă dato- 
resc viaţa. 

Multă vreme a stat rădăcina, gândindu-se 

la cele auzite. Sa făcut vară de tot, până 
când în stârșit le-a dai de rost. lar când s'a 
luminat deabinele mintea ei înceată, a în- 
trebat neobişnuit de politicos pe crengi, dacă 
nu văd cumvă sub ele, o mlădiță. verde de 
liliac. 

— Ba da, răspunseră crengile. Caută-ţi mai 
bine de treabă și ţine-te ţeapăn. Suflă vântul 
cu atâta putere încât mă tem să nu necul- 
ce la pământ. 

— N'avea nici o grijă, răspunse rădăcina. 
Mă ţin bine. Vream numai să ţi spun că mlă- 
dița aceea mică de liliac, este copilul meu. 

— Ha, ha, ha! începură să râdă crengile, 
Socoţi tu că o bătrână rădăcină neagră, ca 
tine, poate să deă un copilaș așa de drăguţ? 
Nici nu poţi să-ţi închipui tu cât e de ftra- 
ged, sglobiu și verde | 

— Şi totuşi e copilul meu, spuse cu mân- 
drie rădăcina, 

Atunci începu să povestească tot ce i-a 
spus sămânța, iar ramurile povestiră frun- 
zelor. 

— Așa mai înţelegem și noi, vorbiră toate 
dintr'odată. 

Abea acum s'au dumerit că fac parte din- 
tr'o singură familie în care munca este îm- 
părțită, fiecare având a săvârși o anumită 
treabă. 

— Sss! șoptiră una alteia. Băgaţi în seamă 
să nu tulburăm visul florilor. 

Rădăcina se osteni cum pută, ca să sugă 
cât mai multă hrană, ca și când ar fi fost 
plătită ; crengile se munceau, se îndoiau, se 

întindeau cum puteau mai bine, numai ca 
să ajungă la aer și la lumină; frunzele se 
destăceau cât mai mult și mai liniștit în baia 
caldă a razelor de soare, ca și când n'ar 
munci de loc, măcar că în ele ferbea. mân- 
carea în mii și mii de oale mici. 

Numai florile se desfătau în bătaia soare- 
lui, cântând și visând într'una. 

